Pasaran Sesi Asia Sudah Dibuka, Ini Perkara Utama Pelabur Perlu Tahu!

Dagangan yang bercampur-campur diperlihatkan oleh raja mata wang US dolar pada awal minggu setelah ditutup rendah pada Jumaat.
Penurunan harga komoditi pada minggu lalu, sedikit sebanyak membantu meredakan kekhuatiran terhadap tekanan inflasi dan mendorong pasaran ekuiti untuk meningkat serta safe-haven USD menurun.
Dapat dilihat sentimen sedikit risk off pada sesi Asia hari ini, di mana dolar Aussie dan New Zealand didagangkan susut berbanding US dolar dan mata wang yen.
Ini mungkin didorong oleh pandangan yang menyuramkan terhadap ekonomi global apabila Tabung Kewangan Antarabangsa (IMF) menurunkan unjuran pertumbuhan ke atas Amerika Syarikat, mengatakan negara itu mempunyai sedikit peluang untuk mengelakkan kemelesetan.
 Sementara itu, isu perang Rusia-Ukraine kembali meningkat selepas negara-negara G7 berkumpul pada hujung minggu untuk menambahkan lagi tekanan ke atas Moscow dengan mengenakan lebih banyak sekatan.
Pada masa yang sama Kesatuan Eropah (EU) turut bimbang dengan kemungkinan penutupan sepenuhnya bekalan gas Rusia ke negara anggotanya, yang boleh menimbulkan kesukaran untuk berdepan musim sejuk akan datang.
Euro bagaimanapun mengenepikan kebimbangan tersebut dan memanfaatkan penyusutan US dolar untuk memadamkan kerugian yang dicatatkan selepas dikecewakan oleh data PMI pembuatan dan perkhidmatan Zon Eropah pada minggu lalu.
Dagangan pound pula kekal mendatar di tengah-tengah ketiadaan pemangkin baharu untuk merangsang pergerakan mata wang itu lebih agresif.


Pergerakan Semasa Pasaran Tukaran Matawang Forex Setakat Ini

US dolar mencapai paras tertinggi empat bulan lalu berbanding Yen pada Selasa di mana pasaran masih menunggu komen yang akan dibuat oleh Yellen di Kongres pada Rabu dan Khamis.
Selain daripada Yen yang melemah berterusan, Kiwi juga jatuh mendadak apabila terdapat laporan gempa bumi di New Zealand.
Usd/Jpy setakat pukul 7.52 pm telah naik 0.24% dan ketika ini berada di sekitar 114.31 selepas mencapai paras tertinggi 114.48 pada awalnya.
Para pelabur dilihat mahu mendapatkan maklumat lanjut tentang perancangan bank pusat US dalam normalisasi polisi walaupun berhadapan dengan data-data inflasi yang lemah sejak akhir-akhir ini.
 The Fed telah menaikkan kadar faedah dalam mesyuarat Jun yang merupakan kenaikan kedua tahun ini. Walaupun data-data terbaru sedikit lemah, tetapi Federal Reserve berulang kali menyatakan ia hanyalah sementara dan menjangka inflasi akan meningkat dalam juangka masa sederhana.
Yen masih lagi terkesan daripada komen Gabenor Haruhiko Kuroda yang menegaskan bank pusat akan mengekalkan program rangsangan sehingga sasaran inflasi 2% dapat dicapai. Komen terbaru oleh Kuroda mengesahkan perbezaan polisi antara BoJ dengan The Fed di mana Kuroda masih cenderung kepada pelonggaran.
Indeks US dolar yang mengukur kekuatan matawang greenback berbanding enam matawang yang lain berada di sekitar 95.87 hanya naik 0.06% setakat pukul 8.00 pm.
Kiwi pula melemah dengan Nzd/Usd melemah sehingga 0.76% selepas laporan gempa bumi yang melanda New Zealand, tetapi tiada kerosakan dilaporkan.


Jika Pasaran Kekal Berisiko, GOLD Bakal Melonjak

Nilai emas akan kembali meningkat jika sentimen pasaran berisiko. Beberapa faktor kini dinilai pelabur akan terus meningkatkan risiko dalam pasaran.
Antaranya kejatuhan pasaran Wall Street berikutan penurunan ketara dipamerkan pada saham-saham teknologi. Selain itu, pasaran minyak mentah yang kembali merosot juga telah meningkatkan kebimbangan global.
Terbaru, terdapat laporan yang kurang menyenangkan berkenaan ujian vaksin AstraZeneca yang terpaksa dihentikan ekoran ada peserta yang jatuh sakit.
Dagangan emas pada carta harga XAU/USD dilihat kembali melonjak pada sesi New York semalam setelah penurunan pada sesi sebelumnya gagal menyentuh paras support 1900.00.
Namun dagangan yang bersambung di sesi Asia pagi ini dilihat kembali perlahan dan mendatar di sekitar paras sokongan Moving Average 50 (MA50) pada rangka masa 1 jam pergerakan harga.
 Pengukuhan US dolar juga turut membantutkan kenaikan pada harga emas walaupun harga dijangka akan terus meningkat pada sentimen yang kekal berisiko.
Kenaikan harga emas lebih tinggi berkemungkinan akan mencapai paras sekitar 1950.00 iaitu pada zon SBR (support become resistance).
Namun jika harga kembali mengalami kejatuhan semula, pelabur ingin melihat reaksi harga pada zon support 1900.00 sama ada harga mampu menembusinya ke paras lebih rendah atau pantul membuat kenaikan semula.
Lihat gambar carta pasangan matawang XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AS Dolar Bergelut Selepas Mengalami Kejatuhan Mingguan Terbesar Dalam Tempoh 4 Bulan

Tema pasaran pada permulaan dagangan minggu ini diniagakan dengan positif berikutan peningkatan harapan bahawa perjanjian perdagangan antara Amerika Syarikat dan China akan tercapai pada pertemuan sidang kemuncak G20 di Jepun hujung minggu ini.
Selain pasaran saham, pasaran komoditi khususnya harga minyak mentah global juga menaik susulan peningkatan ketegangan AS-Iran selepas Setiausaha A.S. Mike Pompeo mengatakan bahawa sekatan baru terhadap Iran akan diumumkan hari ini.
 Dalam pasaran matawang pula, Euro masih menjadi tarikan pelabur ketika ini walaupun data indeks iklim perniagaan Ifo di Jerman mencatatkan kejatuhan sebanyak 0.5 mata daripada bulan sebelumnya kepada 97.4 sekaligus merekodkan paras terendah sejak November 2014.
Sementara itu matawang USD kekal pada prestasi buruknya hari ini selepas kejatuhan mingguan terbesar dalam tempoh empat bulan pada minggu lepas akibat intonasi dovish daripada bank pusat Federal Reserve pada FOMC lalu.
Dalam perkembangan lain, Dolar AUD meningkat lebih tinggi pada paras 2 minggu selepas Gabenor RBA Philip Lowe mempersoalkan keberkesanan pelonggaran dasar monetari global untuk meningkatkan pertumbuhan ekonomi.


Jualan Runcit UK Proksi Perbelanjaan Pengguna Naik 0.6% Pada Jun

Jualan runcit di UK naik 0.6% pada Jun berbanding jangkaan kenaikan hanya 0.4% dan kemerosotan 1.2% yang dicatat sebelum ini pada Mei.
Dari segi tahun ke tahun, pertumbuhan mengukuh sehingga 2.9% daripada 0.9% sebelum ini dan juga melebihi jangkaan pasaran 2.5%.
Manakala jualan runcit teras (Core retail-sales) hanya naik 0.9% dengan jangkaan hanya kenaikan 0.5%, di mana secara tahunan data ini bertumbuh sebanyak 3.0% dari 0.6% yang dicatat sebelum ini.
Dari segi suku tahunan pula, jualan runcit naik 1.5% dari 1.4% pada suku pertama.
 Jualan makanan jatuh 0.5% pada Jun manakala pengukuhan direkod dalam jualan barangan bukan-makanan sebanyak 1.8%.
Kejatuhan pendapatan benar pada suku kedua 2017 cenderung untuk menekan perbelanjaan pengguna khususnya dengan nisbah simpanan berada di paras terendah.
Walaubagaimanapun, peningkatan dalam pasaran pekerjaan menyokong perbelanjaan dengan pasaran pekerjaan sebelum ini merekod bacaan yang memberangsangkan pada Jun.
Jualan runcit adalah proksi kepada perbelanjaan pengguna dan trend dalam pergerakan data ini akan memberi impak signifikan kepada jangkaan polisi Bank of England. Dalam konteks semasa, bank pusat mungkin cenderung untuk mengurangkan rangsangan disokong oleh komen Carney pada Khamis bahawa trend inflasi kekal sama walaupun dengan kejatuhan inflasi kepada 2.6%.


Analisis GOLD – Emas Menyusur Turun Ke Zon $1,950 Di Awal Minggu

Dagangan emas menyambung penyusutan lanjut pada awal minggu semalam menyaksikan harga semakin menjauh turun dari paras $2,000 yang telah dicapai minggu lalu.
Sentimen pasaran yang sedikit diredakan dengan perkembangan krisis perbankan global dilihat mengurangkan tarikan terhadap aset safe-haven emas.
Sementara, US dolar pula kembali didagangkan lemah di awal minggu, gagal meneruskan pengukuhan yang telah dipamerkan pada penutup dagangan minggu lalu.
Meneliti carta harga XAU/USD yang mengukur nilai emas berbanding US dolar, harga memulakan dagangan sekitar 1975.00 dan perlahan di sesi Asia semalam.
Penurunan lebih jelas kelihatan pada sesi Eropah hingga harga susut menguji zon tumpuan 1950.00 sebelum melantun lemah di sesi New York.
Pergerakan harga mendatar di atas zon 1950.00 tersebut menyambung dagangan pada hari ini (Selasa).
Isyarat bearish pada carta XAU/USD di mana harga bergerak di bawah paras halangan Moving Average 50 (MA50) pada rangka masa 1 jam kekal menjangkakan penurunan akan terus berlaku pada dagangan emas.
 Jika penurunan dilanjutkan di bawah zon 1950.00, harga bakal susut ke paras lebih rendah hingga ke sasaran tumpuan pada 1900.00.
Ini menandakan penurunan sehingga $50 lagi buat nilai emas jika harga mencecah sekitar tersebut.
Namun jika zon 1950.00 berjaya menjadi sokongan untuk lonjakan harga berlaku semula, paras rintangan pada ketinggian 2000.00 akan terus menjadi tumpuan penting bakal diuji.
Harga emas akan catatkan ketinggian terbaru sejak Februari 2022 sekiranya zon tersebut berjaya ditembusi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Selepas Pembukaan Sesi Asia Hari Khamis

US dollar didagangkan lebih tinggi berbanding beberapa matawang utama yang lain pada Khamis selepas minit mesyuarat FOMC yang dikeluarkan awal pagi tadi. Secara keseluruhan minit tersebut dilihat sebagai hawkish dan menjadi pemangkin kepada pengukuhan US dollar pada lewat dagangan sesi New York hari Rabu.
Setiap ahli Fed menyokong kepada kenaikan kadar faedah pada bulan lalu dan juga bersetuju untuk menaikkan kos pinjaman di masa hadapan.
Setakat ini potensi kenaikan kadar faedah Disember dilihat semakin meningkat dalam pasaran hadapan CME Group iaitu 83% yang akan menjadi kenaikan keempat pada tahun ini.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.09% setakat pada pukul 10.54 pagi.
 Major pair seperti EUR/USD setakat ini membuat kenaikan 0.01%, di mana GBP/USD didagang meleset 0.11%. USD/JPY pula jatuh 0.14%, dengan USD/CAD didagang 0.15% lebih tinggi. USD/CHF pula didagang merosot 0.05%. Pair AUD/USD dan NZD/USD masing-masing mencatat kenaikan 0.37% dan 0.06% setakat ini.
“US dollar ketika ini meneruskan kenaikan yang mana pasaran sebelum tidak begitu menjangka akan ada kenaikan keempat kadar faedah tahun ini,” demikian kata strategist matawang di NAB, Ray Attrill.
Dalam perkembangan Brexit di perhimpunan pemimpin-pemimpin EU, Theresa May memberi isyarat bahawa mereka terbuka untuk melanjutkan tempoh transisi setahun lagi untuk menyelesaikan isu-isu yang sukar dipersetujui, khususnya sempadan Ireland.
Dalam masa yang sama ketua perunding EU, Michael Barnier juga berkata lebih banyak masa diperlukan untuk mencapai perjanjian dalam rundingan Brexit.
Antara matawang yang paling banyak berubah pada awal sesi hari ini adalah matawang Aussie. Matawang AUD melonjak selepas data pekerjaannya merekodkan data yang bercampur-campur. Kadar pengangguran di Australia berkurangan ke paras terendah enam tahun yang lalu di paras 5%.


Analisis GOLD – Emas Akhiri Dagangan Minggu Ini Dengan Mendatar Sepanjang Minggu

Dagangan komoditi emas pada minggu ini dilihat mendatar dengan perubahan nilai yang sedikit sahaja dipamerkan sepanjang minggu.
Pada carta harga XAU/USD yang mengukur nilai emas berbanding US dolar, harga kekal bergerak mendatar dengan paras rintangan pada 1950.00 yang diuji pada minggu lalu masih menjadi penghalang buat kenaikan harga.
Sementara penurunan harga pula sekadar meniti di sekitar paras 1915.00 yang menjadi paras sokongan semasa buat harga.
Emas gagal memberi arah yang lebih jelas kepada pelabur sementara faktor-faktor yang mempengaruhinya terus dipantau.
Sentimen perang Rusia-Ukraine dan ketegangan yang turut tercetus bersama Amerika Syarikat (AS) dan juga Eropah masih memberi isyarat pasaran yang berisiko kepada pelabur.
Namun, situasi yang mendorong tarikan terhadap aset safe-haven itu walau bagaimanapun gagal melonjakkan harga emas ekoran faktor pengukuhan mata wang US dolar.
Oleh itu, harga meneruskan pergerakan mendatar sepanjang minggu ini bersambung sejak minggu lalu lagi.
 Sekiranya kenaikan harga emas berjaya dipamerkan, paras rintangan pada 1950.00 menantik untuk diuji selepas cubaan kenaikan pada minggu lalu gagal melepasi ke paras lebih tinggi.
Jika rintangan tersebut ditembusi, zon SBR (support become resistance) 1970.00 pula menjadi sasaran untuk diuji harga.
Sebaliknya jika harga menunjukkan penurunan pula, paras sokongan awal adalah pada 1900.00 bakal menjadi tumpuan.
Penurunan lebih rendah yang berjaya diteruskan dilihat akan mencecah ke zon sekitar 1870.00 untuk catatkan paras terendah terbaru 7 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Reaksi Pasaran Selepas Kes Pertama Coronavirus Dikesan Di Amerika Syarikat!

Dolar Amerika mula mempamerkan pemulihan pada sesi Asia dengan diniagakan kukuh berbanding matawang utama. US dolar kembali meningkat berbanding safe-haven yen selepas susut lebih rendah pada sesi New York disebabkan kebimbangan yang semakin meningkat terhadap penularan Coronavirus.
Bagi mengelakkan penyebaran lebih luas di seluruh dunia, China telah membatalkan sambutan perayaan Tahun Baru China meskipun terdapat laporan bahawa virus itu sudah mula merebak ke negara lain.
Kekhuatiran terhadap penularan wabak itu semakin bertambah apabila Pusat Kawalan dan Pencegahan Penyakit (CDC) mengesahkan bahawa kes pertama wabak itu telah dikesan di Seattle, Amerika Syarikat.
Ini menyebabkan saham didagangkan lebih rendah pada sesi New York, terutamanya bagi syarikat-syarikat penerbangan dan perhotelan.
 Matawang Asia, dolar Aussie dan New Zealand kekal lemah berikutan ancaman wabak penyakit yang boleh membawa maut itu dengan matawang AUD diniagakan susut sehingga hampir mencecah paras terendah 10 minggu berbanding dolar USD.
Data pekerjaan UK yang kukuh telah mendorong peningkatan matawang pound untuk meningkat sebanyak 0.3% berbanding USD. Kadar pengangguran kekal direkodkan pada 3.8% manakala purata pendapatan mingguan UK pula meningkat kepada 3.2%, lebih baik dari jangkaan pasaran untuk naik 3.1%.
Sementara dolar Euro pula kembali lemah berbanding USD selepas meningkat berikutan data indeks sentimen ekonomi ZEW Jerman bagi bulan Januari yang jauh lebih baik daripada jangkaan pasaran dengan bacaan 26.7 berbanding 15.0.
Selain itu, dagangan loonie pula terus melemah berbanding dolar USD apabila harga minyak turun dan data ekonomi menunjukkan jualan pembuatan Kanada jatuh untuk bulan ketiga berturut-turut.
Tumpuan pasaran kini terarah kepada mesyuarat dasar monetari Bank of Canada (BOC) pada malam ini yang dijangka akan mengekalkan kadar faedahnya pada paras 1.75%.


Apa Dah Jadi Pada Yen? Merosot Ke Paras Terendah 24 Tahun Pada Hari Ini!

Matawang Yen, Jepun menjunam ke paras terendah sejak Oktober 1998 pada hari ini berbanding US dolar berikutan pendirian yang masih kurang jelas mengenai dasar monetari sangat longgar dari Bank of Japan (BoJ).
Matawang Yen susut 0.9% kepada paras terendah 24 tahun pada paras dagangan 136.330 setiap dolar, melanjutkan kerugian dimana ianya telah susut t lebih daripada 18% daripada nilainya berbanding US dolar pada tahun ini.
Menurut Kenneth Broux, pakar strategi FX di Societe Generale,”Arah aliran ini dijangka berterusan berikutan Bank of Japan (BoJ) masih berpegang pada prinsip dasar ultra-dovishnya”.
Mata wang itu kehilangan lebih banyak kedudukan selepas Bank of Japan pada hari Jumaat membungkam sebarang jangkaan tentang perubahan dalam dasar dan memberi indikasi mengenai komitmen BoJ untuk kekal dengan dasar monetari yang sangat mudah.
 Sebaliknya BoJ telah meningkatkan pembelian bon untuk memegang hasil 10 tahun dalam julat 0%-0.25%. Walaupun dengan langkah tersebut, hasil bon kekal pada sasaran itu. Terdahulu pada hari Perdana Menteri Jepun Fumio Kishida telah memberi lampu hijau untuk menjual yen apabila beliau berkata BoJ harus mengekalkan dasar monetarinya yang sangat longgar. Beliau menepis gesaan supaya dasar itu diubah suai bagi menyasarkan peningkatan kos sara hidup.
Yen telah kehilangan lebih banyak daripada mana-mana mata wang utama lain berbanding US dolar kerana pendirian dasar dovish BOJ sangat berbeza dengan sikap hawkish yang di ambil dalam kalangan penggubal dasar global.
Indeks US dolar yang mengukur matawang US dolar berbanding enam matawang utama didagangkan rendah 0.16% kepada paras dagangan 104.095.
Setiausaha Perbendaharaan A.S. Janet Yellen pada hari Selasa dijangka akan mengumumkan pelantikan Marilynn Malerba sebagai Bendahari A.S.


Analisis GOLD – Pelabur Berhati-hati Menjelang Laporan NFP

Setelah peningkatan harga selama beberapa hari, dagangan emas mula perlahan pada penghujung minggu sementara pelabur memantau isu-isu utama yang berlegar dalam pasaran yang turut mempengaruhi komoditi berharga tersebut.
Pada carta harga XAU/USD memperlihatkan corak kenaikan harga pada minggu ini dengan harga kekal bergerak di atas paras sokongan Moving Average 50 (MA50) pada rangka masa 1 jam menunjukkan trend bullish.
Pada dagangan Khamis semalam, harga yang telah membuat kenaikan tertinggi mingguan ke paras sekitar 1843.00 kembali pamerkan penurunan semula ke paras sokongan MA50.
Namun, harga kembali pantul semula sehingga sesi New York berakhir dan menutup dagangan sekitar paras 1840.00.
Harga masih bergerak mendatar di bawah paras 1850.00 pada Jumaat dengan jangkaan kenaikan harga akan menguji zon SBR (support become resistance) tersebut.
 Sementara penurunan harga pula dilihat akan menguji sokongan dinamik MA50 dan jika harga berjaya lepasinya, paras sokongan harga seterusnya dilihat pada 1800.00.
Untuk memantau pergerakan harga selanjutnya, pelabur akan terus memberi tumpuan terhadap perkembangan isu vaksin serta pakej rangsangan ekonomi AS.
Kedua-dua faktor yang mempengaruhi dagangan US dolar tersebut turut mempengaruhi pergerakan harga emas dalam pasaran.
Lihat gambar carta harga XAU/USD di bawah untuk rujukan analisis teknikal anda.


Tak Dapat Diselamatkan, Kejatuhan Aktiviti Ekonomi Eropah Semakin Dalam!

Menghiasi pembukaan pasaran sesi Eropah adalah penerbitan data PMI pembuatan dan perkhimatan dari Zon Eropah dan UK yang memperlihatkan bacaan menyuramkan pada bulan September.
Penguncupan aktiviti ekonomi di Zon Eropah semakin mendalam pada bulan ini dengan sektor perkhidmatan terjun ke paras terendah 19 bulan dan pembuatan pada paras terlemah 27 bulan.
Kejatuhan ekonomi utama Eropah, Jerman diterajui oleh penurunan lebih dalam sektor perkhidmatan ke paras terendah 28 bulan yang menyaksikan permintaan melemah dengan cepat ekoran lonjakan kos oleh pembekal perkhidmatan.
Sektor pembuatan Jerman pula jatuh ketara pada paras terendah sejak Jun 2020 berikutan penurunan pengeluaran bulan keempat berturut-turut dan harga input pembuatan yang meningkat dengan lebih pantas.
 Perancis pula menyaksikan kemerosotan aktiviti pembuatan ke paras terendah 28 bulan dan perkhidmatan paling lemah 16 bulan. Kedua-duanya dilemahkan oleh kejatuhan permintaan disebabkan inflasi yang tinggi.
Seterusnya, meneliti bacaan data yang diterbitkan dari UK, aktiviti ekonomi dilihat merosot pada kadar terpantas sejak Januari 2021 susulan tekanan kos yang kekal tinggi dan permintaan berkurangan.
Kegawatan ekonomi UK semakin mendalam pada September kerana aktiviti perniagaan yang menurun menunjukkan bahawa ekonomi berkemungkinan mengalami kemelesetan.
Daripada data-data yang dikeluarkan ini dapat disimpulkan bahawa aktiviti ekonomi di Eropah semakin melemah sekali gus menambahkan lagi kegelapan terhadap prospek pertumbuhan di benua itu pada tahun ini.


Harga Emas Jatuh Dalam Pasaran Asia Hari Jumaat

Harga emas terus jatuh dalam pasaran Asia pada hari Jumaat berikutan kejatuhan permintaan emas fizikal di India semasa cuti hari raya dan risiko politik yang semakin pudar.
Pasaran hadapan emas bagi bulan Disember di Comex NYMEX jatuh 0.31% kepada $1,286.01 per auns.
Para pelabur juga memberi tumpuan pada pilihanraya Jepun yang dijangkakan akan berlangsung pada 22 Oktober. Perdana Menteri Shinzo Abe diramalkan akan mengekalkan pemeritahan beliau.
Pada awal pagi hari ini, harga emas meningkat sebelum jatuh pada sesi Asia berikutan ketidakpastian politik di Sepanyol dan penyusutan matawang wang dolar.
Harga emas naik sebentar selepas 3 hari berturut-turut menunjukkan kejatuhan berikutan Perdana Menteri Sepanyol menyatakan bahawa Sepanyol akan mencabut autonomi pemerintahan Catalonia dan mengambil alih pemerintahaan apabila pemimpin Catalan Carles Puidgemont gagal menarik kembali pengisytiharan kemerdekaan.
 Selain itu, turut meningkatkan harga emas ialah kejatuhan hasil bon U.S. Namun setelah laporan data ekonomi yang dikeluarkan positif, hasil bon mula kembali meningkat dalam pasaran Asia pada hari ini.
Laporan data pembuatan menunjukkan pertumbuhan positif, apabila indeks pembuatan meningkat dari 23.8 pada bulan September kepada 27.9 pada bulan Oktober.
Jabatan Buruh US melaporkan pengurangan jumlah tuntutan faedah/insurans pengagguran (Jobless claims) kepada 222,000 bagi minggu berakhir pada 13 Oktober berbanding minggu sebelum itu yang mencatatkan jumlah 244,000.
Sentimen ke atas emas masih negatif berikutan persepsi pemain pasaran yang berpendapat harga emas akan tertekan disebabkan terdapat tanda-tandan bahawa ekonomi U.S kukuh dan jangkaan kenaikan kadar faedah pada hujung tahun ini.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.


Sektor Perkhidmatan US Sedikit Perlahan Bulan Lalu

PMI sektor perkhidmatan US yang dikeluarkan pada Khamis jatuh kepada 53.9 dari 57.4 sebelum ini dan jauh berada di bawah jangkaan pasaran 57.0. Bacaan kali ini juga adalah yang terendah sejak 11 bulan lalu.
15 daripada 18 industri dalam sektor perkhidmatan dilaporkan mencatat pertumbuhan pada tempoh sama berbanding 17 industri sebelum ini.
Indeks aktiviti perniagaan merosot kepada 55.9 dari 60.8 pada Jun. Tempahan baru pula jatuh kepada 55.1 dari 60.5, manakala komponen tempahan yang belum dihantar hanya sedikit berubah.
 Komponen pekerjaan pula jatuh kepada 53.6 dari 55.8 menunjukkan prestasi pasaran pekerjaan yang perlahan pada Julai dalam sektor perkhidmatan.
Syarikat-syarikat secara keseluruhan kekal yakin terhadap ekonomi walaupun data agak meleset kali ini.
Data secara keseluruhan dilihat akan menyebabkan spekulasi bahawa pertumbuhan semakin perlahan bulan lalu. Oleh sebab data pekerjaan NFP akan dikeluarkan pada Jumaat, kejatuhan komponen pekerjaan dalam data kali ini memberikan isyarat kelemahan dalam pasaran pekerjaan secara keseluruhan.
US dolar sekali lagi tertekan malam ini dengan USDJPY jatuh lebih dari 40 pip setakat 10.40 malam. EURUSD pula mengukuh dan begitu juga terdapat sedikit pemulihan oleh GBPUSD.


Harga Minyak Jatuh Menjelang Laporan Bekalan EIA Malam Ini

Harga minyak sedikit jatuh pada sesi Asia hari Khamis selepas anggaran bekalan industri minyak US menunjukkan lebihan pada minggu lalu, dan para pelabur menantikan bacaan rasmi pada malam ini.
Pasaran hadapan minyak di New York Mercantile Exchange (NYMEX) bagi bulan November susut 0.49% kepada $51.05, manakala minyak Brent di London Intercontinental Exchange (ICE) jatuh 0.56% kepada $56.62 per tong pada jam 11.15 pagi.
Berdasarakan laporan API semalam, bekalan minyak mentah US meningkat kepada 3.097 juta tong pada minggu lepas. Bekalan gasoline pula susut 1.575 juta tong, dan minyak sulingan jatuh 2.029 juta tong.
Data rasmi daripada Energy Information Administration (EIA) akan dikeluarkan sehari selepas data anggaran API dan kebiasaannya angka kedua-dua organisasi ini akan menunjukkan perbezaan.
 Sentimen pasaran minyak secara keseluruhannya masih positif selepas OPEC mengeluarkan kenyataan melihat peningkatan pada permintaan minyak global pada tahun 2018, menyokong pengimbangan semula pasaran dengan pengurangan bekalan melalui permintaan yang tinggi.
Dalam laporan bulanan, OPEC mengatakan pasaran akan terus stabil dengan jangkaan permintaan minyak akan meningkat sekitar 30,000 tong sehari pada tahun ini dan tahun hadapan.
Walau bagaimanapun, jangkaan tersebut sedikit dihalang oleh pengeluaran OPEC yang naik kepada 90,000 tong sehari, menambahkan kebimbangan terhadap kadar pematuhan syarat perjanjian pemotongan minyak mereka sebanyak 1.8 juta tong sehari.
Selain itu, EIA turut menaikkan jangkaan harga minyak mentah WTI untuk tahun 2018 kepada $50.57, naik 2 peratus berbanding pandangan sebelum ini. Namun mereka turut menjangkakan peningkatkan pada pengeluaran domestik sebanyak 0.8% kepada 9.29 juta tong sehari.


Analisis Teknikal USD/CAD – Timeframe H1 – 13/12/2018

Matawang dollar CAD yang mengukuh ekoran kenaikan harga minyak mentah berjaya menekan harga pada chart pasangan matawang USD/CAD pada dagangan semalam selepas matawang USD sedikit melemah ekoran penurunan pada bacaan inflasi bulan November. Harga pada dagangan semalam bergerak rendah dari paras Magic Pivot sejak awal sesi Asia lagi terus menyambung penurunan sehingga ke paras support MagicS3 pada indicator Moshed Magic Line semalam sebelum kembali pantul ke paras support MagicS2 untuk menutup dagangan sesi New York di sekitar paras tersebut.
Bersambung pada sesi pasaran Asia hari ini pula, harga bergerak mendatar di sekitar paras Magic Pivot 1.3356 hari ini dan masih dilihat menguji paras tersebut sehingga menjelang pembukaan sesi pasaran Eropah. Jika harga kembali menyambung penurunan semalam, jangkaan harga akan cuba turun menguji semula paras terendah semalam dan berhampirannya dilihat paras support 1.3317 (MagicS1) yang akan menjadi tumpuan. Seterusnya, penurunan akan diteruskan pula ke paras support yang diuji ketika harga membuat terjunan drastik pada dagangan Jumaat lalu ketika laporan data pekerjaan Kanada dikeluarkan. Sedikit lagi penurunan harga dijangka akan melihatkan harga mencecah ke paras support 1.3243 (MagicS3).
Namun, sebaliknya jika harga membuat kenaikan lebih tinggi dari paras Magic Pivot hari ini, paras resistance 1.3390 (MagicR1) dilihat paras awal yang menjadi tumpuan harga. Harga yang meneruskan kenaikan melepasi paras resistance tersebut dijangka akan menguji paras ketinggian yang diuji pada dagangan Selasa lalu di sekitar paras 1.3429 (MagicR2). Seterusnya, kenaikan harga yang diteruskan bakal menguji paras tertinggi pada dagangan USD/CAD untuk tahun ini dan cuba mencari paras ketinggian baru di sekitar paras resistance 1.3463 (MagicR3).
 Terus ikuti perkembangan pasaran minyak mentah global yang menjadi penyumbang utama kepada perubahan nilai matawang Loonie dan juga pergerakan harga pada chart USD/CAD. Sesuaikan indicator Moshed Magic Line pada chart USD/CAD anda untuk melihat keberkesanan paras-paras yang disediakan dengan reaksi harga pada paras tersebut.

Paras support: 1.3317, 1.3283, 1.3243.
Paras resistance: 1.3390, 1.3429, 1.3463.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal GBP/USD – Timeframe H1 – 4/9/2018

Matawang GBP menepati ramalan dengan terus didagangkan lemah semalam berbanding matawang utama yang lain. GBP semalam ditekan lagi dengan data pembuatan PMI di UK yang mencatatkan bacaan bulan Ogos menurun 52.8 daripada sebelumnya 53.8 serta ramalan 53.9, dan terburuk dalam 25 bulan.
Sebelum ini, isu Brexit yang kembali hangat disebabkan oleh Barnier yang menentang cadangan pihak UK terhadap rundingan tersebut telah memberi kesan terhadap kejatuhan nilai GBP. Justeru, pelabur masih melihat matawang GBP sebagai berisiko buat masa ini.
Matawang USD pula buat masa sekarang adalah matawang yang mempunyai kelebihan dengan momentum positif terus dikekalkan sejak minggu lalu. Pasaran akan memberi tumpuan terhadap isu tarif AS-China serta perkembangan NAFTA antara AS dan Kanada yang belum mendapat persetujuan pada Jumaat lalu. Dan tidak lupa juga, data yang ditunggu-tunggu setiap awal bulan iaitu laporan pekerjaan pada Jumaat ini yang dijangka positif bakal memberi impak besar dalam pergerakan dalam pasaran khususnya matawang USD.
Secara teknikal, pergerakan harga bagi pasangan matawang GBP/USD semalam dilihat menyambung penurunan yang dibuat pada penghujung minggu lalu.
 Matawang GBP yang dilihat lemah membuatkan harga terus ditekan ekoran daripada nilai USD yang terus mengukuh dengan pasaran terarah kepada data pekerjaan dan purata pendapatan pada Jumaat ini yang dijangka positif.
Pergerakan harga dilihat perlahan sehingga sesi pasaran Asia dibuka hari ini berikutan cuti hari pekerja di AS dan Kanada. Namun, USD kembali mengukuh apabila sesi pasaran London dibuka dan dilihat harga terus ditekan lebih rendah dan dijangka akan menguji paras support 1.28000.
Jika harga berjaya menembusi (breakout) paras tersebut, paras support terdekat yang dilihat berpotensi dicapai adalah pada paras 1.27560. Sebaliknya, jika harga kembali membuat kenaikan, harga dilihat perlu menguji paras resistance 1.29300 dahulu dan jika paras tersebut berjaya ditembusi (breakout), paras resistance yang berkemungkinan dituju adalah pada 1.29950 dan seterusnya di resistance 1.30300.
Teliti pergerakan harga dengan mengikuti isu-isu dan berita ekonomi yang melibatkan matawang GBP dan USD bagi memantau chart GBP/USD ini.
Paras support: 1.28360, 1.28053, 1.27566.
Paras resistance: 1.29154, 1.29641, 1.29948.


Jangan Terlepas Update Penting Sesi Dagangan Asia Pagi Ini!

Yen mengukuh dalam sesi Asia pada Isnin disamping pasaran menanti banyak keputusan penting dari bank pusat utama minggu ini.
USD/JPY dan AUD/USD merosot masing-masing sebanyak 0.11% dan 0.14%. Sementara itu, pair GBP dicatat stabil pada 1.2193.
AUD/USD, 30 minit
GBP/USD, 30 minit
Jepun melaporkan peningkatan pengeluaran perindustrian sementara bagi bulan September. Sebaliknya data jualan runcit menunjukkan kemerosotan.
Kemudian, Australia mengeluarkan data inflasi M1 setelah mengeluarkan data kredit perumahan yang semakin meningkat sebanyak 0.4%.
 US Dollar Index yang mengukur kekuatan US Dollar berbanding matawang utama kali terakhir dinilai pada 98.31.
Minggu ini juga, Fed dijangka akan mengeluarkan data NFP untuk bulan Oktober, disamping keputusan dari beberapa mensyuarat bank puat utama dari UK, Jepun dan Australia.
Minggu lalu, Dollar jatuh berbanding Euro angkara ketidaktentuan politik berikutan siasatan FBI terhadap emel peribadi salah satu calon utama iaitu Hillary Clinton.
EUR/USD, 30 minit
Laporan itu sedikit sebanyak mencetuskan ketidaktentuan pasaran mengenai jangkaan kemenangan terhadap calon tersebut menjelang pilhanraya presiden yang bakal berlangsung pada 8 November nanti.
Clinton Menjadi Tumpuan Dunia Akibat Siasatan Terhadap Emel Peribadi Beliau!


Perhatian Terhadap Yen dan Swiss Franc Berkurangan, Tumpuan Kembali Kepada Dolar

Dolar meningkat berbanding matawang lain hari ini berikutan permintaan terhadap Swiss franc dan yen berkurangan selepas sentimen risk-off menguasai pasaran semalam.
“Pasaran hari ini mencari arah yang lebih jelas selepas pergerakan mendadak pada hari Rabu kerana keadaan geopolitik telah menguasai fikiran para pelabur untuk masa akan datang”, kata Esther Maria Reichelt, penganalisa forex di Commerzbank di Frankfrut.
Indeks dolar US meningkat 0.27% kepada 93.66 selepas berada di paras terendah 15 bulan lalu pada 2 Ogos lalu.
 Swiss franc (CHF) dan yen (JPY) melonjak naik berbanding dolar semalam selepas Presiden Amerika Donald Trump mengancam Korea Utara dengan “api dan kemarahan”. Kemudian Korea Utara membalas dengan menyatakan kesediaan mereka melancarkan peluru berpandu ke arah pangkalan tentara Amerika di wilayah Amerika Pasifik, Guam.
Kedua-dua matawang ini sentiasa menjadi perhatian jika berlakunya tekanan geopolitik atau tekanan kewangan dunia. Antara puncanya adalah kedua-dua negara ini mempunyai lebihan akaun semasa yang tinggi. Jepun adalah pemberi kredit terbesar di dunia dan ada tanggapan jika berlaku sebarang ketidaktentuan pada pasaran dunia, para pelabur Jepun akan mengambil semula semua pegangan pelaburan asing mereka.
Matawang Euro pula susut 0.34% kepada $1.1719 berbanding dolar. Euro telah turun sebanyak 1.2% sejak 2 Ogos selepas mencapai paras tertinggi dua setengah tahun yang lalu.


Dagangan Awal Minggu, GBP/JPY Catat Pergerakan Harga Lebih 200 Pips!

Sentimen Brexit masih kekal menyokong dagangan Pound Sterling pada minggu ini dengan tinjauan undian pilihan raya UK masih didahului oleh Parti Konservatif kerajaan pimpinan Perdana Menteri Boris Johnson.
Permulaan dagangan pada minggu ini menyaksikan momentum pengukuhan Sterling dikekalkan dengan kenaikan harga pada carta harga berbanding matawang utama bermula sesi Asia sehingga ke sesi Eropah semalam.
Berbanding matawang Yen Jepun, Sterling berjaya mendominasi kenaikan harga pada carta pasangan matawang GBP/JPY, mencatatkan paras ketinggian bulanan terbaru pada Isnin semalam.
Bermula pada sesi Asia semalam, harga terus membuat kenaikan sehingga lebih 120 pips mencecah paras resistance pada 141.500. Paras tersebut merupakan paras yang dicapai harga pada Oktober lalu merekodkan paras ketinggian terbaru sejak dagangan Mei.
Menguji paras resistance tersebut, harga kembali menjunam 100 pips semula ke paras kenaikan harga semalam pada zon RBS (resistance become support) sekitar 140.600.
Penurunan semula harga didorong oleh pengukuhan Yen Jepun sebagai matawang safe-haven ekoran keraguan pasaran terhadap perkembangan rundingan dagang.
China dikatakan mula pesimis terhadap rundingan bersama Amerika Syarikat. Di tambah pula komen Presiden AS Donald Trump yang menegaskan tiada persetujuan untuk pembatalan tarif seperti yang diinginkan oleh pihak China.
 Bersambung pada sesi pasaran Asia hari ini, harga menyambung penurunan pada awal sesi menyentuh garisan sokongan Moving Average 50 (MA50) namun harga kembali pantul semula dan masih berlegar di zon RBS 140.600.
Jika harga berjaya tembus paras MA50, harga lebih cenderung meneruskan penurunan ke paras lebih rendah.
Penurunan dijangka akan menuju semula zon support sekitar 139.500 yang diuji minggu lalu namun tidak berjaya ditembusi harga.
Sebaliknya jika harga kembali meneruskan momentum kenaikan, dengan perkembangan Brexit kekal positif, harga bakal kembali semula menguji paras resistance 141.500 semalam.
Kenaikan lebih tinggi dari paras tersebut akan merekodkan ketinggian terbaru untuk tempoh enam bulan dagangan.
Lihat gambar carta pasangan matawang GBP/JPY di bawah untuk rujukan analisis teknikal anda.


Yellen Kekal Yakin, Eur/Usd Menjunam Dan Memadam Kenaikan 100 Pip Awal Malam Tadi

Sidang media Federal Reserve pukul 2.30 pagi tadi menunjukkan Pengerusi Janet Yellen kekal yakin dengan pasaran pekerjaan dengan jangkaan ia akan kekal mengukuh tahun depan.
Kemerosotan dalam data inflasi dilihat hanya disebabkan faktor tunggal seperti kejatuhan harga telekomunikasi dan harga dadah bagi tujuan perubatan. Yellen juga mengatakan kejatuhan data-data pada suku pertama hanyalah kesan sementara.
Yellen kekal yakin bahawa inflasi akan naik dan stabil di sekitar sasaran 2.0%. Beliau menegaskan, pergerakan trend inflasi akan terus diteliti. Walaupun inflasi kekal berada di paras rendah dalam jangka pendek, beliau menjangka inflasi akan meningkat dalam jangka masa sederhana.
Dalam komennya, sasaran inflasi yang sesuai adalah isu utama bagi mereka dan perkara ini telah dikaji dengan teliti bagi menilai kos dan faedah sebarang perubahan kepada sasaran ini.
 Pengerusi The Fed ini masih menjangkakan kenaikan kadar faedah secara beransur-ansur dalam jangka sederhana.
Beliau enggan mengatakan pergerakan kadar faedah telah selesai dan juga enggan mengulas lanjut tentang tempoh masa pengenalan pengurangan penyata imbangan. Tiada perbincangan sama ada bank pusat akan menaikkkan kadar dalam masa yang sama mengurangkan aset dalam penyata imbangan.
Yellen menyatakan, akan terus memegang jawatannya sebagai Pengerusi Federal Reserve dan tiada perbincangan dengan Presiden Trump tentang potensi bagi memegang jawatan pada penggal kedua.
Dengan komen yang secara keseluruhannya begitu yakin terhadap ekonomi semasa Amerika Syarikat, US dolar memulih semasa sidang media. Eur/Usd jatuh semula 100 pip ke paras 1.1192, paras awal sebelum kenaikan yang disebabkan data harga pengguna (CPI) US pukul 8.30 malam pada Rabu.


Inikah Pengakhiran USD Minggu Ini?

Dolar Amerika terus didagangkan berlegar pada sekitar paras terendah lima minggu pada sesi Eropah, manakala yen kembali melemah selepas mesyuarat terbaru Bank of Japan (BOJ).
Indeks dolar yang menjejaki pergerakan greenback berbanding enam mata wang utama, didagangkan sedikit berubah pada sekitar harga 102.20.
US dolar pada awalnya menerima rangsangan selepas Federal Reserve (Fed) menjangkakan sekurang-kurangnya dua lagi kenaikan tahun ini.
Namun, pengukuhan tersebut tidak bertahan lama selepas diperlihat dengan bacaan data ekonomi Amerika Syarikat yang lemah, menimbulkan persoalan tentang sejauh mana Fed boleh menaikkan kadar faedahnya.
Sementara itu, mata wang yen merosot pada paras terlemah tujuh bulan berbanding US dolar selepas BOJ mengulangi pendirian dovishnya untuk kekal dengan kadar faedah yang rendah.
 Euro pula mempertahankan momentum pengukuhannya di paras ketinggian lima minggu berbanding greenback di tengah-tengah pendirian Bank Pusat Eropah (ECB) yang terus hawkish.
Bank pusat itu sebelum ini memberi isyarat untuk kenaikan kadar faedah seterusnya pada bulan Julai selepas meningkatkan kadar pada mesyuarat terbarunya.
Di samping itu, pound terus mengukuh pada paras tertinggi lebih satu tahun disokong oleh jangkaan bahawa Bank of England (BOE) akan meningkatkan kadar faedahnya pada minggu depan.
Selain itu, dolar Aussie kekal diniagakan lebih tinggi pada paras terkuat sempat bulan berbanding greenback, manakala dolar New Zealand pula tertinggi tiga minggu.
Dolar Kanada pula didagangkan pada paras paling kukuh sembilan bulan berbanding US dolar.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


US Dolar Bertenang, Jangka Disangka Tiada Kejutan Mendatang

US dolar berhasil mengurangkan beberapa kerugian yang dicatatkan selepas menyaksikan data mengecewakan dalam sektor pembuatan dan perkhidmatan Amerika Syarikat.
Melangkah masuk ke sesi Eropah, raja mata wang itu didagangkan tidak jauh dari paras tertinggi hampir 20 tahun dengan indeks dolar stabil pada 108.68 berbanding sekumpulan mata wang utama.
Bacaan yang menyuramkan dalam aktiviti ekonomi AS telah menimbulkan ketidakpastian mengenai penetapan dasar oleh Federal Reserve (Fed) yang mungkin perlu mula memperlahankan pengetatan agresif.
 Walaupun begitu, masih terlalu awal untuk membuat spekulasi mengenainya memandangkan lebih banyak lagi data ekonomi perlu dilihat dan dititikberatkan oleh Fed, misalnya data keluaran dalam negara kasar (KDNK) AS yang akan dikeluarkan pada Khamis.
Namun, pelabur mungkin boleh mendapatkan petunjuk baharu daripada Pengerusi Jerome Powell yang akan berucap pada simposium ekonomi Jackson Hole pada akhir minggu ini.
Mengikuti perkembangan mata wang utama, euro terus terperosok di paras terendah 20 tahun berikutan kebimbangan yang meningkat terhadap kemelesetan setelah diperlihatkan dengan kemerosotan dalam data PMI Zon Eropah.
Dagangan pound juga kekal didagangkan rendah setelah data PMI pembuatan dan perkhidmatan UK menunjukkan bacaan bercampur-campur pada bulan Ogos.


Newbie Perlu Elak 6 Perkara Ini Jika Ingin Berjaya Sebagai Seorang Forex Trader

Biasa dengarkan, ramai yang baru terlibat dalam trade forex ni, kadang-kadang asyik rugi sahaja. Bila kita tanya, biasanya mereka akan jawab, “baru lagi trade bro, biasalah MC”
Maaf, sebenarnya MC(rugi) tu bukan biasa. Bila diulang-ulang banyak kali “cakap macam tu”, akan makan diri, dan jadi doa. Jangan “biasa MC”. Sepatutnya newbie lah paling berhati-hati. Ya lah, sebab baru saja mula trading. Jadi semua modal dan trading perlu dijaga dengan baik.
Anda seorang yang baru nak masuk bidang peperangan, takkan nak kamikaze melulu saja, betul tak? itu bunuh diri namanya.
Perkara Pertama : Tiada Matlamat Yang Jelas
Kebanyakan yang baru terlibat dalam forex, tak tahu matlamat jelas dalam trading. Kenapa anda trade forex? Berapa anda nak untung dalam sebulan? Bagaimana strategi yang ingin digunakan untuk capai keuntungan tersebut? Ada jawapan kepada persoalan ini? Kalau tiada, maksudnya anda dalam bahaya.
Biasa kalau kita tanya, “kenapa trade forex?”. Ikut member je bro, sebab member ada beritahu dia trade forex. Saja la cuba-cuba trade, macam syok dan mudah saja nak jana duit.
Jika jawapan begini, anda akan ikut kawan anda MC(rugi) sekali.
Perkara Kedua: Modal Yang Tidak Sesuai
Matlamat tidak jelas, dan apabila tak jelas, modal pulak memang hentam saja. Jadi biasanya orang baru-baru belajar forex ni akan disuruh kawan atau IB untuk depo dulu. Biasa dengar, “alah depo je dulu 50 dollar atau 100 dollar, nanti aku ajar ko pelan-pelan trade.”
Bukan pelan-pelan trade dia ajar. Dia suruh hentak lot kaw-kaw punya. Menangis kawan tu rugi. Lepas tu dia akan cakap, “biasalah baru dalam forex, mesti MC punya.”
Zzzzz
Modal forex ni kita perlu rancang. Biasakan trade demo dahulu, untuk test skill. Bila skill dah ada, baru deposit real. Dan berapa percentage yang kita nak untung dari modal tu, kena tahu. Nak selamat perlu target lebih kurang 5% ke 15% sebulan. Money management kena jaga, jangan biar drawdown tinggi. So akan jadi risiko rendah.
Ramai yang deposit USD5 untuk bermula. Tetapi tak sanggup untuk kutip USD10-USD15 sebulan sebab rasa tak berbaloi. Itu yang asyik overtrade. Selepas itu asyik deposit. Cuba total-total deposit tu, entah-entah dah capai ribu-ribu USD dan sudah jadi satu akaun besar.
Perkara Ketiga: Percaya Kepada “Beginner’s Luck”
 Apa beza “luck” dengan “skill” dalam forex trading? Luck adalah anda berjaya buat untung tapi tak boleh consistent. Tambahan pula luck tu dapat dengan cara overtrade, full margin lot dia hentak untuk trade. Untung boleh jadi 1000% atau 2000%. Takkan nak mengaku itu skill?
Hanya diri sendiri boleh faham apa itu LUCK apa itu SKILL. Jangan tipu diri sendiri. Beginner’s Luck tidak akan menjadikan anda seorang forex trader yang berjaya konsisten.
Perkara Keempat: Tidak Cukup Ilmu
Ramai yang masih tak cukup ilmu terus deposit untuk mula trade. Macam saya cakap sebelum ini lah. Hari ini belajar, esok buka akaun demo, lusa terus deposit. Anda bakal buang duit anda begitu sahaja.
Forex trading ni kena belajar dahulu. Faham teknikal, faham fundamental, faham money management. Cuba demo. Test skill. Panjang masanya nak belajar dari teori dan pengalaman.
Saya sendiri merasa kemanisan forex trading selepas banyak tahun fasa belajar. Slow and steady belajar. Pastikan dalam proses pembelajaran anda tak buang duit yang banyak. Masa akan menentukannya.
Perkara Kelima: Tergopoh Gapah dalam Trading
Forex trading ini tak boleh tergopoh gapah. Jika anda ada masalah dalam membuat keputusan dalam tekanan, sila belajar kawal emosi dahulu. Mungkin permulaan anda rasa anda trade cantik sahaja, tetapi apabila price mula lawan arah dan sedikit floating, ramai tergopoh gapah terus Cut Loss position trading tersebut. Lepas tu baru sedar. “Aduhh, kenapa cut loss awal pulak.”
Stick pada trading plan. Trade dengan trading plan. Trade macam robot. Ada rule. Ada guide. Ada sistem. Baru anda akan menjadi seorang forex trader yang berjaya.
Perkara Keenam : Terus Mula dengan Akaun Real
Ramai yang mula saja dalam forex ni terus deposit akaun dengan alasan nak kena rasa real emosi ketika trading. Sedangkan ada saja broker yang sediakan no deposit bonus macam yang ditawarkan Broker SaracenMarkets ni.
No Deposit Bonus ni kiranya sebuah akaun trading yang real, cuma kita tak perlu deposit dalam tu. Amount dalam tu broker yang bagi sebagai bonus untuk kita guna trade. Bila guna trade, untung boleh withdraw.
Tak pernah ada lagi akaun Bonus ni? Boleh buka dengan KLIK SINI – Dapat Free Akaun Ada USD5 di dalam akaun ni.
Ok, cuba fikir, ada tak rakan anda yang baru nak trade forex dan asyik rugi? Kalau ada, terus SHARE artikel ini pada diorang ya. Semoga bermanfaat.


Eropah Merana, Aktiviti Ekonomi Merudum Lebih Parah!

Menghiasi sesi dagangan Eropah adalah penerbitan data ekonomi daripada Zon Eropah yang menunjukkan kemerosotan dalam kedua-dua sektor pembuatan dan perkhidmatan pada bulan Ogos, menurut data dikeluarkan S&P Global.
Aktiviti perkilangan Jerman dilaporkan menokok 49.8 pada bulan ini, sedikit lebih baik daripada jangkaan untuk meningkat 48.0 dan bacaan sebelumnya 49.3. Namun, angka yang dicatatkan ini menunjukkan sektor pembuatan kekal berada dalam penguncupan.
Sebagai nota untuk pembaca INTRADAY, angka di atas 50.0 merujuk kepada pengembangan dalam industri, manakala angka di bawah 50.0 memberi indikasi kepada penguncupan.
 Ekonomi gergasi Eropah itu juga mencatatkan penguncupan dalam sektor perkhidmatan dengan hanya merekodkan peningkatan sebanyak 48.2 pada Ogos daripada 49.7 yang dicatatkan sebelum ini.
Sementara di Perancis pula, aktiviti perkhidmatan berkembang sebanyak 51.0 pada bulan ini, tetapi susut daripada 53.2 yang direkodkan pada Julai. Sektor pembuatan pula menepati jangkaan dengan penguncupan 49.0 daripada 49.5 pada bulan sebelumnya.
Sejajar dengan itu, sektor pembuatan di keseluruhan Zon Eropah jatuh ke paras terendah lebih dua tahun dengan catatan 49.7 pada bulan Ogos, manakala aktiviti perkhidmatan pula paling lemah sejak Mac 2021 pada 50.2.
S&P Global berkata bahawa data PMI terkini menunjukkan ekonomi Zon Eropah yang menguncup pada suku ketiga tahun ini. Tekanan kos sara hidup bermakna pemulihan dalam sektor perkhidmatan daripada penutupan Covid-19 telah mereda, manakala pembuatan kekal terperangkap dalam penguncupan pada bulan Ogos.


Penganalisis Sasar Kenaikan GBP/USD Sehingga Ke Paras $1.4000

Mata wang Pound Sterling terus bergerak kukuh sepanjang minggu ini. Adakah Pound mampu mencapai paras ketinggian $1.4000 berbanding US dolar?
Setakat dagangan sehingga sesi New York semalam, kenaikan harga berterusan pada carta pasangan mata wang GBP/USD dan berjaya melepasi rintangan 1.38300 sehingga mencapai ketinggian terbaru sekitar 1.38650. Paras tersebut adalah tertinggi sejak April 2018.
Perkembangan di UK, Perdana Menteri Boris Johnson memaklumkan berkenaan situasi pandemik di mana sebanyak 13 juta orang telah menerima dos vaksin pertama.
Beliau menambah lagi rakyat UK perlu bersedia untuk menerima suntikan vaksin tambahan berikutan negara yang berdepan varian virus baru.
Keyakinan pemulihan ekonomi berdasarkaan perkembangan vaksinasi di UK ini dilihat akan terus memberi kesan positif terhadap Pound Sterling.
Dengan situasi penyusutan berterusan US dolar juga, harga pada carta GBP/USD berpotensi untuk meneruskan kenaikan sehingga ke paras 1.40000.
Pergerakan harga juga dilihat masih berada di atas paras sokongan Moving Average 50 (MA50) yang akan menyokong trend bullish harga.
 Walaupun begitu, pelabur tetap berwaspada terhadap risiko untuk kejatuhan harga semula.
Zon RBS (resistance become support) pada 1.37000 dilihat sebagai paras tumpuan utama pada penurunan awal harga dengan isyarat untuk permulaan trend bearish.
Penurunan lebih rendah bakal menuju semula ke paras-paras penting sebelum ini sekitar 1.36000 dan juga 1.35000.
Data inflasi UK pada Jumaat akan menjadi perhatian para pelabur yang bakal mempengaruhi dagangan Pound Sterling di penghujung minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Zon SBR 1.12200 Pada EUR/USD Jadi Tumpuan Pada Kenaikan Seterusnya

Dagangan dolar Euro masih dilihat stabil dalam pasaran semasa sekitar proses undian Parlimen Eropah berjalan pada penghujung minggu lalu.
Parti-parti pro-Kesatuan Eropah menguasai dua pertiga kerusi yang dipertandingkan pada pilihanraya parlimen, memberi kelebihan berbanding parti lawan nasionalis. Ini menjadi faktor yang menyokong dagangan semasa buat Euro.
Sementara itu, dolar Amerika Syarikat masih didagangkan berisiko dengan ketegangan perang dagang antara Amerika Syarikat dan China terus menjadi tumpuan pasaran sehingga ke minggu ini.
Pergerakan harga bagi pasangan matawang EUR/USD menunjukkan kenaikan harga pada penghujung minggu lalu dari paras yang terendah dicatatkan pada tahun ini dan juga terendah sejak Mei 2017.
Kenaikan harga dari paras support sekitar 1.11100 telah kembali melonjak melepasi zon SBR (support become resistance) pada 1.11800 sebelum meneruskan kenaikan ke paras lebih tinggi.
Dagangan yang bersambung pada permulaan minggu ini perlahan pada sesi pasaran Asia hampir menuju ke paras resistance 1.1220 (MagicR1) pada indicator Moshed Magic Line hari ini yang berada pada zon SBR.
Namun harga kembali menunjukkan penurunan ke paras Magic Pivot 1.1197 menjelang pembukaan sesi dagangan Eropah pada petang ini.
 Jika harga berjaya membuat penurunan lebih rendah dari paras Magic Pivot hari ini, jangkaan penurunan harga akan kembali menguji paras tumpuan pada 1.11800 sebelum meneruskan penurunan lebih rendah.
Penurunan seterusnya berkemungkinan menuju ke paras support sekitar 1.1158 (MagicS2) atau lebih rendah lagi ke paras 1.1142 (MagicS3).
Namun jika harga gagal turun lebih rendah melepasi paras Magic Pivot sebaliknya membuat kenaikan semula, harga bakal breakout paras 1.12200 dan menuju ke paras resistance pada 1.1259 (MagicR3) untuk menguji paras ketinggian pada dagangan bulan Mei.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.1181, 1.1158, 1.1142.
Paras resistance: 1.1220, 1.1236, 1.1259.


Emas Melakukan Sedikit Terjunan Sejurus Selepas Pengumuman Dasar Terkini oleh Fed

Harga emas menyusut sedikit di Amerika Syarikat pada Rabu selepas Fed mengeluarkan laporan semakan dasar terkini.
Gold futures bagi penghantaran April di Comex menyusut sebanyak 0.08 peratus kepada $1,210.40 satu troy ounce.
Fed, seperti dijangka masih mengekalkan kadar faedah pada tahap sama, namun masih optimis terhadap prospek ekonomi selaras dengan sasaran kadar pinjaman semalaman yang dinaikkan dari 0.5 peratus kepada 0.75 peratus pada Disember lalu.
 Dalam mesyuarat tersebut juga, sentimen pengguna dan perniagaan dinilai bertambah baik sejak kebelakangan ini.
Keputusan Fed untuk menaikkan kadar pada Disember lalu juga kekal mengukuh dengan kadar pengangguran yang menyusut baru-baru ini.
Di tempat lain, copper futures merosot sebanyak 0.49 peratus kepada $2.217 Pound sambil kebanyakan pelabur memantau perkembangan mogok oleh pekerja-pekerja di Chile yang juga merupakan lombong tembaga yang terbesar di dunia.
The Fed Tidak Begitu Optimis, Inflasi Masih di bawah Sasaran


Ekonomi UK Lembap, BOE Berdepan Cabaran Menjelang Mesyuarat Polisi

Kelembapan ekonomi UK berterusan pada bulan April dengan kemerosotan paling ketara dalam tempoh setahun, menyebabkan pelabur bimbang bahawa risiko ekonomi akan menguncup pada suku kedua.
Pejabat Perangkaan Kebangsaan (ONS) melaporkan pada hari Isnin bahawa keluaran dalam negara kasar (KDNK) jatuh sebanyak 0.3% pada April daripada penurunan 0.1% yang dicatatkan bulan sebelumnya. Ia juga meleset dari jangkaan unuk meningkat sebanyak 0.2%.
Antara penyumbang utama kepada kemerosotan ini adalah kejatuhan keluaran perkhidmatan dengan penurunan 5.6% dalam kesihatan manusia dan kerja sosial, di mana terdapat pengurangan ketara dalam aktiviti Ujian dan Pengesanan NHS berikutan tamatnya langkah kawalan Covid-19.
 Jika bukan disebabkan penurunan tersebut, ekonomi akan berkembang 0.1% pada bulan April.
Sementara isi rumah pula menunjukkan tanda-tanda lebih berdaya tahan walaupun inflasi melambung tinggi. Industri yang dihadapi pengguna berkembang 2.6% pada bulan itu, diterajui oleh peningkatan kukuh dalam jualan runcit.
Ini menunjukkan bahawa pengguna bertindak balas secara perlahan terhadap kenaikan 54% dalam bil tenaga dan peningkatan cukai gaji kerajaan, menyaksikan isi rumah mengurangkan pembelian barangan yang tidak penting.
Angka-angka yang dicatatkan ini ternyata menimbulkan pelbagai kemungkinan terhadap keputusan Bank Pusat England (BOE) pada mesyuarat polisi yang akan berlangsung pada Khamis.


Sentimen Pasaran Menekan USD, Matawang Pulangan Tinggi Jadi Pilihan Pelabur

Matawang dolar Amerika diniagakan lemah pada Jumaat lalu berikutan pasaran yang semakin pulih telah membuatkan pelabur beralih ke arah aset yang lebih berisiko dan memberikan pulangan tinggi.
Ini adalah disebabkan faktor laporan data ekonomi di China yang mengukuh. Data yang menjadi tumpuan pada Jumaat lepas adalah laporan imbangan dagangan yang menunjukkan kadar eksport di China pada bulan lalu yang meningkat memberi isyarat ekonomi di China yang semakin stabil.
Dolar Australia juga turut mendapat manfaat daripada faktor tersebut apabila telah berjaya melonjak mengukuhkan nilai dagangannya sehingga mencatatkan paras ketinggian terbaru pada AUD/USD sejak Februari lalu.
Begitu juga Euro yang meningkat 0.6% lebih tinggi berbanding dolar USD dan tertinggi sejak dagangan penghujung Mac lalu pada EUR/USD dan disokong juga oleh laporan bank asing yang bersedia untuk membiayai pengambilalihan syarikat Eropah sekaligus menyokong pengukuhan matawang Euro.
 Spekulator membuat keputusan untuk posisi awal terhadap belian Euro dalam pasaran berikutan memberi respon terhadap laporan rancangan pembelian perniagaan penerbangan Bank DZ Jerman oleh Mitsubishi UFJ Financial Group. Transaksi diumumkan pada 1 Mac dan MUFG menyatakan urusan tersebut akan selesai pada Jun ini.
Beralih pada perkembangan Brexit pula, matawang Pound Sterling juga didagangkan meningkat pada penghujung minggu lalu selepas risiko terhadap ‘no-deal’ Brexit semakin berkurangan ekoran lanjutan tarikh pengunduran Britain dari Kesatuan Eropah.
Para pemimpin Kesatuan Eropah pada persidangan yang diadakan minggu lalu telah bersetuju untuk membenarkan penangguhan Brexit sehingga enam bulan sekaligus mengurangkan risiko pengunduran Britain tanpa sebarang perjanjian bersama Kesatuan Eropah. Namun, situasi tersebut turut memberi kesan terhadap ketidaktentuan politik di UK.
Penganalisis di MUFG menyatakan pada Jumaat pergerakan besar GBP adalah berikutan didorong juga oleh faktor kelemahan dagangan USD selepas para pelabur mula beralih dari aset safe-haven kepada yang lebih berisiko dan memberikan pulangan tinggi impak daripada pengukuhan pada data ekonomi China.
Terus mengikuti perkembangan isu-isu semasa dalam pasaran kewangan untuk membantu anda merancang strategi dagangan yang betul. Pantau juga data-data ekonomi tumpuan sepanjang minggu ini yang mempengaruhi pergerakan matawang-matawang utama dunia.


Selepas ‘Berehat’ Di Paras $1.3700, GBP/USD Sambung Kenaikan

Pergerakan harga pada carta pasangan mata wang GBP/USD dilihat meneruskan kenaikan ke paras lebih tinggi pada sesi New York semalam selepas bergerak mendatar sejak Selasa lalu.
Kenaikan harga lebih dipengaruhi oleh pergerakan mata wang US dolar berbanding Pound.
Walaupun terdapat faktor yang menyokong US dolar, namun masih gagal untuk mengukuhkan nilai US dolar berikutan jangkaan kenyataan dovish Pengerusi Federal Reserve (Fed) Jerome Powell oleh pelabur berkenaan langkah pengurangan pembelian bon (tapering) pada acara tahunan Jackson Hole yang berlangsung di hujung minggu.

Selepas harga melonjak dari zon support 1.36000 minggu lalu, kenaikan harga telah melepasi paras 1.37000 yang kemudiannya menjadi paras sokongan terbaru harga.
Setelah mendatar di atas paras 1.37000, harga dilihat menyambung kenaikan pada sesi New York semalam untuk ke paras lebih tinggi minggu ini sekitar 1.37650 di hujung sesi.
 Dengan isyarat bullish harga yang masih bergerak di atas paras sokongan Moving Average 50 (MA50) pada rangka masa 1 jam dilihat akan meneruskan kenaikan menuju ke zon SBR (support become resistance) 1.38000.
Kenaikan harga yang melepasi zon SBR 1.38000 tersebut bakal menuju pula ke zon tumpuan 1.39000 yang menjadi rintangan minggu lalu.
Sementara, untuk situasi penurunan harga pula, paras 1.37000 kekal menjadi paras sokongan terhampir harga yang diharapkan mampu membendung kejatuhan harga lebih rendah.
Namun jika harga kekal meneruskan penurunan, zon support 1.36000 sekali lagi akan diuji dan penurunan lebih rendah di bawah zon tersebut akan mencatatkan paras terendah terbaru 7 bulan.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Matawang Utama Sambung Kenaikan, Sentimen Risk-On?

Sentimen positif menghiasi pasaran sesi Eropah, menyaksikan kebanyakan matawang utama didagangkan tinggi dan mendorong US dolar menyambung penyusutan lebih rendah.
Perbualan Presiden AS, Joe Biden dan Presiden China, Xi Jinping pada hari ini, telah mendorong lonjakan matawang yuan ke paras tertinggi satu minggu.
Dalam satu pernyataan, White House mengatakan Biden dan Xi Jinping telah mengadakan perbincangan yang luas dan strategik, yang tertumpu pada isu ekonomi, perubahan iklim dan Covid-19.
Indeks dolar pula didagangkan susut 0.1% ke paras harga 92.36 berbanding sekumpulan matawang utama. Greenback masih di landasan untuk kenaikan mingguan 0.35% minggu ini.
 Sementara itu, matawang sensitif risiko, dolar Aussie juga meningkat ke sekitar harga 0.7400, tetapi masih gagal memadamkan kerugian 0.7% yang dicatatkan minggu ini.
Dolar kiwi turut menokok dengan didagangkan 0.6% lebih tinggi berbanding US dolar di sekitar harga 0.7150 berbanding greenback.
Matawang euro turut meraih manfaat untuk meningkat, setelah didagangkan mendatar pada awal sesi Asia selepas pengumuman dasar mesyuarat polisi Bank Pusat Eropah (ECB) diumumkan.
ECB mengumumkan kadar pembelian bon kecemasan (PEPP) yang lebih perlahan pada suku akan datang, yang dilihat bukan sebagai pengurangan (tapering) rangsangan.


Analisis Teknikal USD/CAD – Timeframe H1 – 21/9/2018

Setelah konsisten membuat penurunan pada minggu ini, pasangan matawang USD/CAD pada dagangan hari ini dilihat bergerak mendatar di paras support 1.29000. Semalam, harga dilihat cuba membuat penurun lebih rendah dari paras support 1.29000 dan hampir menyentuh paras support MagicS1 pada indicator Moshed Magic Line, namun harga kembali semula bergerak di sekitar paras harga 1.29000 semalam. Pada sesi pasaran Asia hari ni, julat pergerakan harga hanya sekitar 17 pips sahaja dan beberapa kali cuba turun lebih rendah dari paras support 1.29000 namun tidak berjaya. Harga semasa didagangkan pada paras 1.29030 setakat jam 4.26 petang.
Jika CAD terus positif disokong oleh rundingan NAFTA yang optimis, harga berkemungkinan ditekan lebih rendah dari paras 1.29000 menuju ke paras support 1.2879 (MagicS1) dan seterusnya ke paras support 1.2856 (MagicS2). Jika harga masih cuba untuk membuat paras Lower Low yang baru, jangkaan paras yang akan dituju adalah pada paras support 1.2829 (MagicS3) juga berdekatan dengan satu zon major support 1.28150 yang terakhir kali diuji harga adalah pada bulan Mei lalu.
 Sebaliknya, jika harga kembali membuat kenaikan, harga dijangka akan bergerak lebih tinggi dari paras Magic Pivot 1.2906 dan menuju ke paras resistance 1.2928 (MagicR1). Seterusnya, jika harga masih meneruskan kenaikannya, harga akan melepasi paras resistance 1.2956 (MagicR2) sebelum harga menguji kembali paras resistance 1.2978 (MagicR3) yang berada pada zon SBR (support become resistance) sebelum ini.
CAD masih dilihat positif dalam pasaran semasa ekoran isu NAFTA yang optimis dan juga disokong oleh harga minyak mentah yang melonjak. Tentukan paras-paras penting yang menjadi tumpuan harga pada chart USD/CAD dengan menggunakan indicator Moshed Magic Line.

Paras support: 1.2879, 1.2856, 1.2829.
Paras resistance: 1.2928, 1.2956, 1.2978.


Pergerakan Logam Berharga Emas Dan Perak Setakat Malam Ini

Segala retorik dari bank pusat dan trend dalam pergerakan hasil-bon global akan terus mendominasi arah pergerakan emas dalam jangka pendek dengan harga telah cuba menguji paras support $1,200.
Emas merekod kerugian dengan membuat U-turn selepas laporan NFP pada Jumaat yang jatuh dari paras $1,228.22 dan kini didagang di sekitar $1,211.50.
Hasil-bon US dan Eropah juga jatuh dari paras tertinggi minggu lalu yang mengurangkan potensi penjualan emas. Hasil-bon 10 tahun US ketika ini susut 0.53% dan trend pergerakan dalam hasil-bon akan terus menjadi fokus bagi melihat kecenderungan emas dalam jangka pendek.
 Bagi pergerakan emas minggu ini, ia tetap akan berkisar dalam prospek pengetatan polisi dan tidak lupa juga jika ada risiko geopolitik sudah tentu menyokong komoditi berharga ini.
Satu lagi logam berharga iaitu perak berhadapan dengan kejatuhan mendadak minggu lalu apabila harga jatuh sehingga 11%. Walaubagaimanapun, penyebab daripada kejatuhan ini belum dapat dipastikan.
Dengan ketiadaan berita-berita fundamental, kejatuhan seperti ini biasanya adalah disebabkan dagangan algo sehinggakan perak mencapai paras terendah $14.34 setiap ounce.
Pasaran hadapan perak didagang di New York Mercantile Exchange yang dimiliki oleh CME Group.


US Dolar Kekal Kukuh Dalam Sesi Dagangan U.S. Pada Selasa

US Dolar meneruskan pengukuhan berbanding enam matawang yang lain pada Selasa dengan pasaran sedang memerhati kemajuan dari segi reformasi cukai US dan juga kenaikan kadar faedah.
Indeks US dolar yang mengukur kekuatan matawang greenback berbanding enam matawang yang lain naik 0.35% setakat pukul 10.24 malam kepada 94.95.
Permintaan terhadap US Dolar terus disokong oleh jangkaan terhadap The Fed yang masih di landasan betul untuk menaikkan kadar faedah pada Disember.
Pelabur-pelabur juga turut menunggu bagaimana Republikan cuba meyakinkan ahli-ahli yang lain untuk menyokong rang undang-undang percukaian yang baru.
 Setakat ini USD/JPY naik 0.34%. USD/CAD naik 0.57%. USDCHF naik 0.12%.
Manakala EUR/USD susut 0.29%. GBP/USD susut 0.29%. AUD/USD susut 0.48% dan NZD/USD susut 0.52%.
Matawang Aussie dolar dan NZD adalah matawang yang paling banyak mengalami kerugian berbanding US dolar. Kejatuhan kedua-dua matawang ini bermula pada tengah hari tadi selepas penetapan polisi bank pusat RBA.
Selain daripada perkembangan di US, pasaran juga sedang mengikuti lawatan Presiden Trump ke Asia. Trump tiba di Korea Selatan pada Selasa dengan kebimbangan terhadap tindakan susulan oleh Korea Utara.


Risiko Polisi, Politik, Dan Terbaru Geopolitik Menghumban US Dolar Ke Paras Lebih Rendah

Laporan terbaru oleh pihak pentadbiran Amerika Syarikat menghumban US dolar ke paras terendah sekali lagi apabila ia dilihat sebagai risiko Geopolitik kepada Amerika.
US dolar ketika ini meneruskan kejatuhan apabila Trump menyatakan, “We will handle North Korea” yang bermaksud kita akan mengendalikan Korea Utara. Namun, pasaran masih menunggu maklumat lanjut apakah sebenarnya yang dimaksudkan oleh Presiden Trump.
Harga emas bergerak ke bawah sedikit dalam sesi dagangan awal Isnin selepas mencapai paras tertinggi tujuh minggu lalu dengan pasaran sedang memberi tumpuan kepada data-data ekonomi yang dikeluarkan minggu ini khususnya laporan NFP (Non-Fram Payroll) pada Jumaat.
Di samping data pekerjaan Amerika Syarikat, pasaran juga akan memberi perhatian kepada data inflasi keutamaan The Fed yang akan dikeluarkan pada Selasa pukul 8.30 malam. Data-data ini juga mampu memberi kesan besar kepada pasaran walaupun ia dilabel sebagai data ‘medium impact’ di Forex Factory.
 Ketika ini emas dalam pasaran spot (spot market) menunjukkan ia bergerak di sekitar $1268.23 setakat pukul 10.48 malam, naik dari paras terendah yang dicapai hari ini.
Emas merekod kenaikan 1.1% minggu lalu yang merupakan kenaikan ketiga minggu berturut-turut berikutan jangkaan kepada kenaikan kadar faedah The Fed semakin kabur dengan data inflasi yang lemah. Hal ini diburukkan lagi apabila risiko polisi di US masih mencemburui Trump ditambah dengan risiko politik siasatan yang mengaitkan kempen Trump dengan pihak Rusia.
Kelemahan US dolar biasanya memberi faedah kepada emas yang menyebabkan harga emas menjadi murah apabila nilai US dolar menyusut di samping faktor ‘safe haven’ emas itu sendiri apabila berlakunya risiko-risiko politik atau geopolitik.
Berikutan laporan ujian peluru berpandu Korea Utara pada Ahad, pasaran akan terus meneliti perkembangan isu ini di mana ketegangan berlaku apabila Amerika Syarikat menghantar dua pengebom di sekitar Semenanjung Korea.
Pyongyang mengatakan bahawa mereka telah membuktikan kebolehan senjata yang mampu menjangkau bumi Amerika Syarikat dan telah menyebabkan US bertindak balas dengan menghantar dua kapal pengebom.


Terjunan Yang dibuat Oleh Pound Ini Benar-Benar Memeranjatkan!

Pound menjunam di bawah $1.27 untuk kali yang pertama sejak Jun 1985 berikutan kebimbangan yang semakin menebal terhadap ‘hard Brexit’.
GBP/USD, 30 minit
Sterling juga berada di bawah tekanan kerana pemisahan UK daripada blok tersebut dikhuatiri bakal membawa impak yang negatif terhadap syarikat- syarikat global.
 Sterling jatuh ke parah tercorot dalam tempoh 31 tahun sebelum kembali pulih kepada $1,2720.
Bagaimana pun, data pembelian pengurus bagi sektor pembinaan dan pembuatan membawa sedikit harapan cerah bagi minggu ini.
Menurut laporan oleh Firma Perunding Oliver Wyman, industri kewangan Britain bakal kehilangan sehingga 38 billion Pound ($48.3 billion) setelah Britain kehilangan akses terhad terhadap pasaran tunggal terbabit.
Dalam masa yang sama, Bank Perancis berpendapat bahawa data PMI UK tidak akan memberi apa-apa kesan kepada matawang walaupun data yang dikeluarkan positif.


UK Perkemas Persediaan Berdepan Situasi Brexit Tanpa Perjanjian!

Bermula minggu kedua buat Boris Johnson sebagai pemimpin Tory baru menggantikan Theresa May dengan beberapa jawatan penting dalam pentadbiran telah berundur dan juga pelantikan oleh beberapa muka baru membentuk pasukan impian PM Johnson.
Beliau perlu menyerap tekanan berikutan laporan bahawa Kesatuan Eropah (EU) tidak akan merundingkan semula perjanjian Brexit. Oleh itu, PM Johnson perlu menangani dengan segera permasalahan Brexit dalam waktu yang singkat walaupun ada laporan mengatakan berkemungkinan tarikh akhir Brexit bakal ditangguhkan lagi.
Awal dagangan pada minggu ini menyaksikan penurunan pada dagangan Pound Sterling berbanding dolar Amerika mencatatkan paras terendah terbaru pada tahun ini di bawah paras 1.23400.
Penurunan tersebut didorong oleh laporan bahawa Boris Johson dan kerajaan baru beliau sedang merapikan persiapan untuk menghadapi situasi pengunduran Brexit tanpa perjanjian.
 Laporan diperkuatkan lagi oleh ucapan oleh Setiausaha Luar Negeri UK, Dominic Raab menerusi Reuters bahawa mereka sedang bersedia untuk berdepan kesan ke arah pengunduran Britain tanpa perjanjian bersama Kesatuan Eropah.
Jawatankuasa kerajaan setiap hari akan melaksanakan urusan perancangan no-deal Brexit dan sejumlah 4 bilion pound telah diperuntukkan untuk persediaan meninggalkan Kesatuan Eropah dan akan diuruskan oleh Menteri Kewangan selanjutnya.
Ahli penggubal undang-undang Konservatif, Oliver Letwin turut dilaporkan memberi kenyataan bahawa Parlimen tidak berupaya untuk menghalang situasi no-deal Brexit. Beliau memberitahu, Britain harus bersedia menerima situasi tersebut.
Dagangan GBP akan terus kekal berisiko walaupun pasaran telah menyerap jangkaan ke arah situasi pengunduran Brexit tanpa perjanjian. Namun persoalan adalah sejauh manakah penurunan yang akan berlaku terhadap matawang Britain tersebut dalam masa yang terdekat ini.


Jumlah Dagangan Forex Global Merosot 12% Berbanding Tiga Tahun Lepas

Bank of England (BoE) sebelum ini mengatakan dagangan tukaran matawang (Foreign Exchange) telah jatuh sebanyak 12% sejak tiga tahun lalu kepada $2.41 trillion sehari yang disebabkan oleh penyusutan di pasaran ‘spot forex‘ dan aktiviti ‘hedge fund‘.
Kejatuhan dalam citarasa (appetite) bagi matawang utama seperti US dolar dan euro yang biasanya mendominasi dagangan dalam sesi London juga menyumbang kepada penyusutan dalam jumlah dagangan forex.
Kajian yang dibuat oleh Bank of England ini yang bermula sejak sebelum pengundian Brexit lagi, dimana volume (jumlah) dan volatility (turun-naik) telah melonjak dan nilai Pound yang jatuh mendadak ketika ini.
BoE mengatakan kejatuhan bahagian pasaran forex United Kingdom dilihat konsisten dengan kejatuhan keseluruhan dalam jumlah dagangan ‘spot forex‘ dan aktiviti ‘hedge fund‘ yang kebanyakannya berpangkalan di London.
 Walaupun begitu, London masih lagi kekal sebagai pusat tukaran matawang (Forex) dunia walaupun bahagian pasarannya jatuh kepada 37% dari 41%. Sebanyak 69% dagangan Forex di London adalah merentas sempadan sesuai dengan gelarannya sebagai pusat kewangan dunia.
Dagangan matawang banyak yang telah berkurang sejak tiga tahun lepas berikutan perubahan regulasi untuk melindungi pelabur-pelabur dan mengurangkan risiko yang berkaitan dalam pasaran ini.
Pasaran ‘spot forex‘ yang kita dagangkan pada hari ini mencatatkan kejatuhan terbesar sebanyak 24% kepada $784 billion sehari pada April berbanding tiga tahun lalu.
Tinjauan BoE ini juga menunjukkan sebahagian besar dagangan forex dibuat menggunakan platform elektronik iaitu sebanyak $1.35 trillion sehari ataupun 56% dari jumlah dagangan forex secara keseluruhan.


Perkembangan Rundingan AS-China Bakal Beri Kesan Terhadap Sentimen Pasaran

Menurut kenyataan White House, Presiden Amerika Syarikat Donald Trump akan mengadakan pertemuan bersama Timbalan Presiden China, Liu He pada hari ini dan perjumpaan tersebut akan berlangsung di White House.
Timbalan Presiden China, Liu He telah dilaporkan tiba di Washington pada pagi Rabu semalam untuk rundingan dagangan yang lebih lanjut.
Penasihat Ekonomi White House, Larry Kudlow memberitahu wartawan pada Rabu bahawa para perunding sedang berada di landasan yang betul menuju ke arah persetujuan perdagangan.
Namun, kedua-dua pihak perlu mencapai kesepakatan terhadap isu percukaian oleh Amerika Syarikat terhadap barangan China, menurut laporan Bloomberg.
Rundingan dagang tersebut yang dilihat optimis menyokong matawang Yuan di samping meredakan kebimbangan terhadap pertumbuhan ekonomi domestik yang melanda China sebelum ini.
 Yuan mengalami kejatuhan sekitar 6% berbanding dolar AS pada 2018, namun kembali mencatatkan peningkatan sekitar 2.5% pada tahun ini. Ini adalah berikutan perkembangan pada rundingan dagang antara Washington dan Beijing serta People’s Bank of China (PBOC) yang menetapkan kadar rujukan pada paras yang kekal tinggi.
Pemerhati pasaran akan beralih tumpuan kepada rundingan di Washington yang bersambung pada minggu ini setelah rundingan yang telah berlangsung di Beijing pada minggu lalu. Jangkaan kekuatan pada nilai dagangan Yuan akan didorong oleh perubahan pada sentimen dolar Amerika Syarikat.
Unjuran terhadap dolar semakin berisiko selepas Federal Reserve sebelum ini telah mengabaikan prospek langkah kenaikan kadar pada tahun ini dan memberi gambaran terhadap pergerakan perlahan pada pertumbuhan ekonomi.
Tinjauan terbaru oleh para penganalisis kebanyakannya adalah optimis terhadap Yuan dan hanya beberapa respondan yang meramalkan untuk mencapai paras 7 per dolar atau lebih lemah dalam beberapa tahun akan datang, menyumbang kepada sentimen pesimis terhadap kelembapan ekonomi dan pelonggaran dasar monetari.
Terus ikuti perkembangan rundingan dagang yang berlangsung pada hari ini dan kesan-kesan terhadap perubahan pada sentimen pasaran semasa.


Analisis Teknikal GBP/JPY – Timeframe H1 – 28/12/2018

Jika diteliti pergerakan harga pada chart pasangan matawang GBP/JPY untuk sesi dagangan Khamis semalam, harga masih menunjukkan penurunan berikutan matawang Sterling yang terus didagangkan berhati-hati dalam pasaran sementara Yen pula mendapat kelebihan ekoran pasaran yang kembali berisiko terkesan daripada faktor ketegangan perang dagang yang kembali menjadi perhatian. Harga pada chart GBP/JPY semalam telah membuat penurunan lebih rendah dari paras Magic Pivot dan turun menguji paras support MagicS1 pada indicator Moshed Magic Line sebelum kembali pantul semula ke paras Magic Pivot pada penghujung sesi pasaran New York.
Pada sesi pasaran Asia hari ini pula, harga yang didagangkan sekitar paras Magic Pivot 140.333 hari ini kemudiannya telah membuat penurunan lebih rendah menuju ke paras support 139.635 (MagicS1). Jika harga berjaya meneruskan penurunan melepasi paras tersebut, jangkaan penurunan seterusnya akan menuju pula ke paras sekitar 139.001 (MagicS2). Harga dilihat boleh mencecah penurunan sehingga ke paras serendah 138.303 (MagicS3) jika momentum penurunan harga berjaya dikekalkan.
Namun, jika harga kembali melonjak semula melepasi paras Magic Pivot hari ini, harga bakal menuju ke paras resistance 140.967 (MagicR1) sebagai destinasi awal kenaikan harga. Seterusnya, harga akan menguji pula paras tumpuan pada 141.665 (MagicR2)  yang berpotensi menjadi paras SBR (support become resistance) baru pada chart GBP/JPY. Dan kenaikan yang lebih tinggi dari paras tersebut bakal menjadikan paras resistance pada 142.299 (MagicR3) sebagai paras tumpuan harga yang baru.
 Terus ikuti perkembangan isu Brexit dan juga isu perang dagang serta sentimen dalam pasaran semasa untuk memantau pergerakan harga pada chart pasangan matawang GBP/JPY. Indicator Moshed Magic Line adalah disyorkan untuk kegunaan dalam analisis teknikal harian anda untuk mendapatkan hasil analisis yang lebih berkualiti.

Paras support: 139.635, 139.001, 138.303.
Paras resistance: 140.967, 141.665, 142.299.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Pada Sesi Dagangan Asia

Matawang US dolar menyusut sedikit daripada paras tertinggi 6 bulan lalu berbanding matawang utama yang lain pada hari Khamis. Dalam masa yang sama, matawang pound dan euro juga mengalami penyusutan menyebabkan ia menjadi faktor pendukung terhadap matawang US dolar.
Indeks US dolar yang mengukur kekuatan greenback berbanding 6 matawang utama, meningkat sebanyak 0.46% kepada 93.94 kemudian mengalami penyusutan kepada paras 93.82 setakat jam 9.25 a.m.
Jabatan perdagangan melaporkan bahawan jualan rumah baru jatuh sebanyak 1.5% setahun kepada 662,000 unit pada bulan lepas, bacaan ini tersasar daripada sasaran pakar ekonomi.
 Bacaan awal data pembuatan PMI US pada bulan Mei sejajar dengan jangkaan iaitu pada 56.5. Manakala, data perkhidmatan PMI mencatat bacaan 55.7, ,melebihi jangkaan pakar ekonomi.
US dolar masih lagi di paras tinggi walaupun mencatat penyusutan salah satunya didorong oleh penyusutan matawang euro and pound.
EUR/USD jatuh 0.70% kepada $1.1698, menyusut daripada paras tertinggi sesi iaitu $1.1790. Hal ini adalah disebabkan pemain pasaran menjual matawang tersebut kerana kekhuatiran ketidaktentuan politik di Itali dan pertumbuhan zon Eropah. Walaubagaimanapun, pada ketika ini matawang EUR/USD telah mula mengukuh kepada $1.1704.
GBP/USD jatuh 0.67% kepada $1.3341 selepas data harga pengguna perlahan pada bulan April, menyebabkan harapan BOE untuk naikkan kadar faedah semakin jauh. Pada ketika ini GBP/USD telah membuat kenaikan kepada 1.3357.


US Dolar Menyusut- Pergerakan Matawang, Harga Minyak Dan Emas

Forex
Matawang US dolar menyusut dalam pembukaan sesi dagangan dan kini naik sedikit namun masih mencatat penyusutan pada hari Rabu.
AUD mencatat bacaan yang menyusut sedikit sebanyak 0.03% kepada 0.7660 berbanding US dolar. USD/JPY menunjukkan bacaan pada 112.94, mengukuh sebanyak 0.04%. NZD mengukuh sebanyak 0.09% kepada 0.6979 setakat jam 10.00 a.m.
Pasaran menjangkakan bank pusat Jepun (BoJ) akan mengekalkan pembelian aset sebanyak ¥80 trillion dan indikasi terkini berkenaan kadar inflasi.
Manakala di New Zealand, laporan akaun semasa pada suku tahun ketiga mencatat defisit sebanyak NZ$4.68 billion berbanding dengan jangkaan yang mencatat defisit sebanyak NZ$4.29 billion. Berdasarkan kiraan tahun, akaun semasa defisit sebanyak NZ$7.10 billion setahun berbanding dengan jangkaan NZ$6.90 billion.
Imbangan perdagangan mencatat defisit sebanyak NZ$1.193 billion pada bulan November berbanding jangkaan NZ$550 juta.
Indeks US dolar yang mengukur kekuatan matawang greenback berbanding enam menyusut sebanyak 0.01% kepada 93.04 dalam sesi dagangan Asia pada hari Rabu setakat jam 10.20 a.m.
Matawang US dolar sedikit tertekan kerana para pelabur masih menunggu hasil pungutan suara di Kongres US mengenai rancangan undang-undang cukai.
Para anggota the House harus mengundi ulang pada hari Rabu setelah legislatif tersebut melanggar syarat-syarat yang ditetapkan.
Semalaman US dolar tidak banyak berubah  walaupun dengan jangkaan pasaran bahawa bil cukai akan diluluskan selepas ahli dewan negara Mike lee dan Susan Collins member isyarat bahwa akan mendukung rang undang-undang cukai tersebut.
 Hal ini kerana teradapat segelintir pelabur, yang sangsi dengan impak perlaksanaan potongan cukai terhadap ekonomi.
Minyak
Harga minyak meningkat pada hari Rabu dalam sesi dagangan Asia.
Minyak mentah WTI (West Texas Intermediate) bagi kontak penghantaran Disember naik sebanyak 0.33% kepada $57.75 setakat jam 10.20 a.m.
Minyak Brent pula yang didagang ICE Future Exchange di London naik sebanyak 0.14% kepada $63.90 setong setakat jam 10.20 a.m.
Penigkatan harga minyak masih lagi didorong oleh kerosakan saluran minyak Laut Utara Forties dan jangkaan bahawa inventori minyak mentah US akan jatuh.
American Petroleum Institute (API) mengeluarkan laporan bahawa inventori minyak mentah US jatuh sebanyak 5.2 juta tong bagi minggu berakhir Disember 15 kepada 438.7 juta tong.
Emas
Harga emas jatuh pada awal pembukaan sesi dagangan Asia kemudia meningkat pada hari Rabu. Kejatuhan harga emas disebabkan peningkatan hasil bon US.
Emas dalam niaga-hadapan (futures) di Comex mencatat peningkatan sebanyak 0.24% pada hari Rabu kepada $1,267.30 setakat jam 10.20 a.m.


6 Berita Data Ekonomi Penting Tumpuan Pasaran Minggu Ini (18-22 Okt 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Keluaran Dalam Negara Kasar China (Isnin 10.00 Pagi): Sebagai ekonomi kedua terbesar di dunia selepas Amerika Syarikat (AS), pertumbuhan ekonomi China akan menjadi tumpuan pelabur pada awal minggu ini untuk menilai kesihatan ekonomi pada suku ketiga.
Minit Mesyuarat Polisi Bank Pusat Australia (Selasa 8.30 Pagi): Butiran lanjut pada minit mesyuarat Reserve Bank of Australia (RBA) akan diteliti pelabur selepas mesyuarat pada awal Oktober menyaksikan kadar faedah masih dikekalkan di paras 0.10%.
 Data Inflasi UK (Rabu 2.00 Petang): Data indeks harga pengguna tahunan di UK untuk bulan September dijangka kekal tidak berubah di paras 3.2% seperti bacaan sebelumnya. Perubahan ketara pada angka bacaan sebenar boleh mempengaruhi keputusan bank pusat dalam penetapan dasar.
Data Inflasi Kanada (Rabu 8.30 Malam): Data indeks harga pengguna Kanada pada minggu ini akan menjadi rujukan penting sebelum mesyuarat polisi bank pusat Kanada pada minggu berikutnya.
Data PMI Pembuatan & Perkhidmatan Eropah (Jumaat 4.00 Petang): Menjadi tumpuan pada sesi Eropah di penghujung minggu ini, penilaian bagi data sektor ekonomi Eropah khususnya di Jerman akan diteliti pelabur untuk petunjuk kesihatan ekonomi semasa. Bacaan data masih lagi dijangka untuk kekal di paras yang stabil.
Data PMI Pembuatan & Perkhidmatan UK (Jumaat 4.30 Petang): Turut menyusul terbitan data sektor ekonomi di UK pada sesi Eropah Jumaat ini untuk penilaian para pelabur. Bacaan data dijangka sedikit menurun namun kekal di paras pengembangan.


Kenaikan Harga Minyak Mentah Dorong USD/CAD Turun 100 Pips Dari Paras Tertinggi Mingguan

Kenaikan pada harga minyak mentah telah menyokong pergerakan harga bagi matawang dolar Kanada pada penghujung minggu.
Jika diperhatikan dolar Kanada bergerak lemah berbanding US dolar dengan corak kenaikan harga pada carta USD/CAD di pamerkan dari awal minggu.
Tindakan Arab Saudi untuk mengurangkan lebih banyak pengeluaran yang terbaru dilihat gagal untuk memberi impak ketara terhadap pasaran minyak mentah semasa.
Pelabur berkemungkinan menunggu perkembangan pembukaan ekonomi untuk tempoh lebih panjang bagi melihat kesan permintaan terhadap minyak mentah selepas ini.
Pada carta USD/CAD, harga telah membuat kenaikan sehingga ke paras tertinggi mingguan mencapai 1.41400 pada sesi New York semalam.
Namun harga kembali menjunam sehingga 100 pips melepasi paras sokongan Moving Average 50 (MA50) sehingga ke paras sekitar 1.40300.
Berada di bawah paras MA50, harga dilihat bergerak mendatar sepanjang sesi Asia hari ini dengan tumpuan terarah pada data jualan runcit Amerika Syarikat yang dijangka diterbitkan lemah.
 Penyusutan berterusan US dolar akan mendorong harga pada carta USD/CAD turun lebih rendah menguji paras tumpuan pada 1.40000.
Penurunan lebih rendah yang diteruskan harga akan menuju zon tumpuan sekitar 1.39500 dan juga paras terendah minggu pada sekitar 1.39000.
Destinasi penurunan yang seterusnya pula dilihat akan menuju zon support pada paras 1.38600 yang telah diuji pada dagangan penghujung April lalu.
Teliti data jualan runcit A.S pada malam ini dan pantau juga pasaran minyak mentah global yang mempengaruhi dagangan Loonie.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ekslusif: Pendapat Penganalisis Terkemuka Tentang Potensi Pergerakan US Dolar Pagi Ini

Kali ini Moshed.com akan berkongsi kepada anda pendapat penganalisis matawang terkemuka dunia iaitu Cik Kathy Lien yang mempunyai pengalaman 13 tahun dalam dagangan matawang. Beliau memulakan kerjayanya di JP Morgan dan pernah juga berkhidmat di beberapa syarikat broker forex sebagai penganalisis. Beliau juga selalu di jemput ke Bloomberg, Wallstreet journal, Reuters dan beberapa portal berita pasaran yang lain untuk ditemu ramah. Ketika ini beliau berkhidmat di BK Asset Management.
Tanpa membuang masa lagi mari kita lihat perkongsian beliau tentang potensi pergerakan US dolar pagi nanti.
Kali terakhir Rizab Persekutuan US (The Federal Reserve) menaikkan kadarnya adalah pada Disember 2015 dan pagi ini bank pusat US ini akan menetapkan kadarnya sekali lagi dalam jangka masa setahun sejak 2015. Banyak yang telah berubah sejak tahun 2015, tetapi hanya satu yang kekal iaitu penetapan kadar The Fedmemberikan pergerakan yang besar kepada matawang-matawang dunia.

Persoalannya sekarang, hampir keseluruhan pasaran menjangkakan The Fed menaikkan kadar, jadi jika kadar dinaikkan adakah US dolar akan jatuh atau naik?

Kenaikan kadar selalunya memberikan kesan positif kepada matawang itu, tetapi dalam kes ini US dolar sudah pun mencapai paras tertinggi yang mana kadar belum lagi dinaikkan. Fed Fund Future pada masa ini menunjukkan potensi kenaikan kadar di paras 100%. Dalam kata lain, pasaran memang menjangkakan kadar dinaikkan pagi ini. Persolannya, adakah USD akan naik atau turun?

3 Senario

Kathy Lien melihat 3 senario yang akan berlaku dalam pengumuman kadar pagi nanti. Sebelum kita melihat senario-senario ini, adalah penting untuk memahami sebab The Fed menaikkan kadarnya. The Fed telah pun memperkatakan tentang hal ini sejak akhir-akhir ini dan dua daripada ahli FOMC (Mester dan George) telah mengundi kenaikan kadar pada mesyuarat November lepas.
Jika dilihat dalam tren petunjuk ekonomi US sehingga hari ini, ekonomi US jelas menunjukkan peningkatan sejak mesyuarat November. Perbelanjaan pengguna semakin mengukuh, pekerjaan yang semakin bertambah, kadar pengangguran yang semakin berkurangan, harga pengguna meningkat, dan pasaran perumahan yang stabil.
Peningkatan ini memberi kebimbangan kepada The Fed jika inflasi meningkat terlalu cepat di masa hadapan. Untuk melawan kenaikan inflasi terlalu cepat ini adalah dengan menaikkan kadarnya pagi nanti.
Kathy Lien dalam tulisannya baru-baru ini mengatakan, beliau tidak menjangkakan US dolar memberi reaksi yang begitu signifikan kepada penetapan kadar, melainkan kadar dinaikkan sebanyak 50 mata asas dari 0.50% kepada 1.00% atau tidak menaikkan kadar langsung. Dua situasi ini dilihat tidak akan berlaku.

Fokus kepada ‘dot plot’

 Penggerak USD dalam penetapan kadar pagi ini akan fokus kepada ramalan ‘dot plot’ The Fed. Pada September, Janet Yellen melihat boleh menaikkan kadar sebanyak 50 mata asas tahun hadapan dan jika jangkaan ‘dot plot’ ini menunjukkan kenaikan kadar lebih dari dua kali kenaikan akan menguatkan US dolar pagi nanti. Jika ia masih menunjukkan dua kali kenaikan tahun hadapan, US dolar akan melemah.

3 senario yang mungkin akan berlaku dan kesannya kepada US dollar.

Senario #1 – The Fed menaikkan kadar tapi tidak memberikan forward guidance
Jika The Fed menaikkan kadar dan Yellen tidak memberikan isyarat kadar dinaikkan lagi di masa hadapan, US dolar akan melemah. Oleh itu, jika Janet Yellen gagal meyakinkan pasaran bahawa kadar akan naik lagi, kita akan melihat correction 1-2% kepada US dolar beberapa hari kemudian.
Senario #2 – The Fed menaikkan kadar dan kenaikan kadar lagi bergantung kepada data di masa hadapan.
Jika kadar dinaikkan dan Yellen mengatakan impak terhadap peningkatan hasil-bon atau kenaikan kadar di masa hadapan akan bergantung kepada data-data ekonomi yang bermaksud beliau tidak komited untuk menaikkan kadar di masa hadapan akan menyebabkan US dolar akan jatuh lebih aggresif berbanding senario 1.
Scenario #3 – The Fed menaikkan kadar dan Yellen  mengatakan perlunya kepada pengetatan polisi
Jika The Fed menaikkan kadar dan Yellen menunjukkan keyakinan terhadap ekonomi dan meningkatkan kebimbangan naiknya inflasi terlalu cepat dan perlunya kepada pengetatan polisi (kenaikan kadar lagi) akan menyebabkan US dolar melonjak. Kita mungkin akan melihat Usd/Jpy mencapai paras 115 dengan mudah dan berkemungkinan 1.0500 Eur/Usd akan ditembusi.

Kesimpulan

Akhir sekali bagi Kathy Lien, penetapan kadar oleh FOMC pagi nanti mungkin akan memberikan kekecewaan kepada traders kerana turun-naik (volatility) yang besar. Jika volatility seperti ini berlaku di mana harga turun dan naik begitu cepat, tidak banyak yang boleh dilakukan oleh trader-trader.
Bagi Kathy Lien yang juga berpengalaman dalam dagangan matawang selama 13 tahun, senario 1 adalah yang paling berpotensi akan berlaku kerana The Fed masih belum pasti apakah akan dilakukan oleh Trump dalam polisi fiskalnya. Hal ini memberikan sebab yang kuat untuk pelabur dan trader untuk mengambil untung (take-profit) dan tidak pula bermakna hal ini adalah pengakhiran kepada tren kenaikan US dolar.


Analisis Teknikal EUR/USD – Timeframe H1 – 30/1/2018

 Jika diperhatikan harga EUR/USD berpotensi membentuk wave kea rah bearish untuk terus bearish. Sekiranya a breakout 1.2350 ini, ia berpotensi untuk menguji harga sekitar Key Support/Big Round Number 1.2300 bagi membentuk new HL bagi wave daily sebelum kembali bullish.
Tetapi jika ia gagal untuk breakout support terhampir ini 1.2350, EUR/USD berpotensi untuk membuat kenaikan semula. Oleh itu, peluang yang boleh diperhatikan ketika ini adalah 1.2350 – 1.2300. Walaubagaimanapun, jika ia breakout Key Support ini, EUR/USD akan meneruskan penurunan dan mencapai ke level support seterusnya iaitu 1.2264 atau 1.2214.


Dah 5 Hari EUR/USD Mendatar, Tapi Esok Harga Bakal ‘Meletup’!

Pergerakan pasaran kewangan kekal mendatar sejak awal minggu bersambung pada Selasa semalam sementara pelabur terus berjaga-jaga menjelang mesyuarat bank-bank pusat pada Khamis esok.
US dolar masih belum memberi arah yang jelas dengan pengukuhan dipamerkan kembali selepas penyusutan sebelum ini dengan hasil perbendaharaan Amerika Syarikat (AS) masih berlegar di paras yang tinggi mencapai paras 3.60%.
Namun tidak mustahil untuk US dolar kembali susut semula ataupun menunjukkan pengukuhan yang lebih drastik selepas ini.
Mata wang Euro kembali didagangkan lemah selepas pengukuhan yang dipaparkan US dolar semalam untuk menekan semula harga di bawah paras pariti $1.000 (€1=$1).

Jika carta harga pasangan mata wang EUR/USD diteliti, corak penurunan kembali dipaparkan semula pada Selasa semalam selepas harga gagal untuk bergerak lebih tinggi melepasi paras 1.0050.
Namun, penurunan harga yang telah melepasi paras pariti 1.0000 masih belum berjaya untuk tembusi paras sokongan harga pada 0.99500 yang kekal menghalang kejatuhan lebih parah harga sejak minggu lalu lagi.
Pun begitu, pelabur perlu waspada untuk penurunan lebih rendah ekoran harga kembali bergerak di bawah paras halangan Moving Average 50 (MA50) pada rangka masa 1 jam di carta EUR/USD menandakan isyarat awal pergerakan bearish.
 Sekiranya harga melanjutkan penurunan dan berjaya menembusi paras sokongan 0.99500, paras terendah terbaru 2 minggu bakal dicatatkan dengan sasaran penurunan harga untuk menuju ke zon support utama pada 0.98800.
Paras 0.98800 menjadi rekod terendah harga 20 tahun, iaitu sejak tahun 2002 yang lalu setelah penurunan ke paras tersebut pada awal September.
Namun jika harga mula paparkan lonjakan semula, melepasi paras pariti 1.000 dan halangan MA50 akan memberi isyarat untuk perubahan trend harga bakal berlaku.
Kenaikan harga berkemungkinan cuba untuk mengatasi paras ketinggian semalam pada 1.05000 sebelum kenaikan yang dilanjutkan dilihat akan menuju ke paras tumpuan 1.01000.
Kenaikan lebih tinggi bakal menguji pula paras sekitar 1.01600 dan rintangan pada minggu lalu pada 1.02000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Menteri Perniagaan UK Terhadap Perjanjian Brexit

Kegagalan untuk mencapai perjanjian Brexit akan mendatangkan malapetaka kepada sektor perniagaan UK, terutamanya pengeluar yang bergantung pada rantaian bekalan .
Pandangan itu diutarakan oleh Menteri Perniagaan Richard Harrington, dalam wawancaranya pada hari Selasa bagi mempertahankan hak syarikat dan menyuarakan kebimbangan mereka.
“Ia akan menjadi benar-benar bencana untuk perniagaan di negara ini,” kata Harrington.
Ditambah pula dengan tempoh Brexit kurang dari sembilan bulan, Britain dan EU belum lagi memulakan rundingan substantif mengenai bentuk hubungan perdagangan masa hadapan terutamanya mengenai pengaturan kastam dan bagaimana untuk mengekalkan sempadan terbuka antara Ireland dan Ireland Utara.
 Kenyataan Harrington itu bagi menunjukkan betapa pentingnya untuk mempertimbangkan lebih dalam pengaruh perniagaan terhadap pembentukan dasar Brexit. Ditambah ketika ini perdana menteri kini sedang merangka rancangan untuk menjaga U.K. yang berkait rapat dengan peraturan pasaran Eropah setelah Brexit.
Pada bulan lepas Airbus SE dan BMW AG telah memberi amaran bahawa mereka akan menarik pelaburan dari UK jika halangan diletakkan bagi perdagangan dengan EU. Tindakan mereka ini telah dapat kritikan.
Namun Harrington mengulas bahawa penggubal undang-undang tidak memahami bagaimana perniagaan berfungsi. Bagi Harrington, Airbus dan syarikat-syarikat lain mempunyai hak untuk menyuarakannya kerana mereka telah banyak melabur di negara ini, menggaji begitu banyak orang dan bertanggungjawab untuk beratus juta paun eksport.
Justeru beberapa bentuk pengiktirafan bersama antara EU dan U.K. adalah penting, supaya tidak merosakkan industri termasuk ubat-ubatan, pembuat kereta, dan aeroangkasa, katanya.
“Sangat sukar untuk melihat bagaimana syarikat multinasional dapat diteruskan” di UK jika mereka terpaksa mematuhi dua rejim pengawalseliaan yang berasingan untuk mengekalkan eksport ke EU sambil menawarkan perkhidmatan di pasaran domestik, katanya.


Laporan Minyak Mentah AS Lonjakkan Semula USD/CAD 130 Pips!

Pergerakan harga pada carta pasangan matawang USD/CAD kembali melonjak lebih tinggi berbanding penurunan 80 pips yang ditunjukkan pada Selasa sehingga mencecah ke paras support 1.32100.
Lonjakan harga mencatatkan peningkatan sehingga 130 pips kenaikan melepasi paras ketinggian 1.33300 berikutan faktor penurunan harga minyak mentah yang memberi kesan terhadap dagangan dolar Kanada.
Pasaran minyak merosot berikutan data ekonomi yang lemah mempengaruhi unjuran permintaan minyak dengan dijejaskan lagi oleh peningkatan yang lebih tinggi mengatasi jangkaan pada inventori minyak mentah Amerika Syarikat yang diramalkan merosot.
Laporan mingguan inventori minyak mentah AS yang diterbitkan oleh Pentadbiran Maklumat Tenaga (EIA) mencatatkan peningkatan 3.1 juta tong lebih tinggi berbanding jangkaan penurunan 2.0 juta tong.
Kenaikan harga yang berlaku pada carta USD/CAD semalam telah melepasi paras resistance pada 1.32800 dan juga 1.33000 yang diuji pada dagangan September sebelum ini.
 Harga yang membuat kenaikan dilihat hampir menyentuh paras tumpuan pada 1.33400 dan jika paras tersebut berjaya ditembusi, destinasi tumpuan harga seterusnya dijangka di paras sekitar 1.33800, iaitu paras tertinggi untuk tempoh tiga bulan.
Namun jika harga kembali membuat penurunan semula, paras-paras resistance yang berjaya ditembusi semalam bakal diuji semula.
Pasaran akan memberi tumpuan pula pada laporan data pekerjaan NFP Amerika Syarikat pada malam esok untuk dagangan USD sementara bagi dagangan CAD, data imbangan dagangan yang diterbitkan bersama laporan NFP malam esok akan turut diberi perhatian.
Lihat gambar carta pasangan matawang USD/CAD untuk rujukan teknikal analisis anda.


Ancaman ‘Government Shutdown’ Oleh Trump Menyebabkan Pasaran US Dibuka Rendah

Pasaran saham Amerika Syarikat dalam dagangan awal merekodkan kejatuhan disebabkan perkembangan politik di US yang meningkatkan kebimbangan terhadap terjadinya ‘Government Shutdown‘.
Wallstreet ketika ini secara keseluruhan didagang lebih rendah, dengan S&P500 susut 0.31%, Dow Jones susut 0.28% dan Nasdaq susut 0.32% setakat pukul 10.25 malam. Walaupun, Wallstreet ditutup lebih tinggi dalam sesi Selasa dengan kenaikan signifikan sehingga merekod kenaikan 1.40%, namun komen oleh Presiden Trump menekan semula pasaran ekuiti di US.
Dalam ucapannya di Phoenix, Trump menunjukkan kemungkinan penutupan kerajaan (government shutdown) untuk mendapatkan dana pembinaan tembok sempadan dengan Mexico.
 Hal ini bukan sahaja menyebabkan kejatuhan pasaran saham, ia juga turut menyebabkan kejatuhan US dolar berbanding matawang-matawang utama dunia khususnya aset safe-haven Yen, Swissy dan emas.
Trump juga memberi amaran untuk menamatkan perjanjian NAFTA bersama Mexico dan Kanada yang telah menyebabkan kejatuhan matawang CAD dan Mexican peso berbanding US dolar pada sesi Selasa.
Pasaran saham US menamatkan sesi dagangan Selasa lebih tinggi di mana tiga indeks utama di Wallstreet merekod kenaikan signifikan dengan perkembangan terbaru menunjukkan harapan terhadap reformasi percukaian di Amerika Syarikat.
Dengan ancaman terbaru oleh Trump ini telah menyebabkan peningkatan risiko di pasaran apabila kita melihat kejatuhan Wallstreet hari ini walaupun mengaut keuntungan yang signifikan pada Selasa. Hal ini juga menyebabkan kejatuhan dalam hasil-bon 10 tahun Amerika Syarikat sekaligus menyokong komoditi emas.